Avis juridique important

|

31978D0528

78/528/ETY: Neuvoston päätös, tehty 6 päivänä kesäkuuta 1978, tullimenettelyjen yksinkertaistamista ja yhdenmukaistamista koskevan kansainvälisen yleissopimuksen kolmen liitteen hyväksymisestä yhteisön puolesta

Virallinen lehti nro L 160 , 17/06/1978 s. 0013 - 0024 Suomenk. erityispainos Alue 2 Nide 2 s. 0114  Kreikank. erityispainos: Luku 02 Nide 6 s. 0162  Ruotsink. erityispainos Alue 2 Nide 2 s. 0114  Espanjank. erityispainos: Luku 02 Nide 4 s. 0266  Portugalink. erityispainos: Luku 02 Nide 4 s. 0266

NEUVOSTON PÄÄTÖS,tehty 6 päivänä kesäkuuta 1978,tullimenettelyjen yksinkertaistamista ja yhdenmukaistamista koskevan kansainvälisen yleissopimuksen kolmen liitteen hyväksymisestä yhteisön puolesta (78/528/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission suosituksen,sekä katsoo, ettäpäätöksellä 75/199/ETY(1) yhteisö on tehnyt tullimenettelyjen yksinkertaistamista ja yhdenmukaistamista koskevan kansainvälisen yleissopimuksen ja hyväksynyt sen tullivarastoja koskevan liitteen,yhteisö voi hyväksyä mainitun yleissopimuksen tavarailmoituksen jättämistä edeltäviä tullimuodollisuuksia, tavaroiden väliaikaista varastointia ja vapaa-alueita koskevat liitteet, janäiden liitteiden hyväksymiseen on kuitenkin tulliliiton erityisvaatimusten huomioon ottamiseksi liitettävä tiettyjä varauksia,ON PÄÄTTÄNYT SEURAAVAA:1 artiklaHyväksytään yhteisön puolesta tullimenettelyjen yksinkertaistamista ja yhdenmukaistamista koskevan kansainvälisen yleissopimuksen seuraavat liitteet:- liite A.1, joka koskee tavarailmoituksen jättämistä edeltäviä tullimuodollisuuksia, normeja 11 ja 21 koskevilla varauksilla;- liite A.2, joka koskee tavaroiden väliaikaista varastointia, suositeltuja käytäntöjä 10, 13 ja 21 koskevilla varauksilla;- liite F.1, joka koskee vapaa-alueita, normia 21 koskevilla varauksilla.Edellä mainittujen liitteiden tekstit ovat tämän päätöksen liitteenä.2 artiklaKomissio antaa tulliyhteistyöneuvoston pääsihteeristölle tiedon 1 artiklassa tarkoitettujen liitteiden hyväksymisestä kyseisessä artiklassa mainituilla varauksilla.Tehty Luxemburgissa 6 päivänä kesäkuuta 1978.Neuvoston puolestaPuheenjohtajaK. B. ANDERSEN(1) EYVL N:o L 100, 21.4.1975, s. 1LIITETULLIMENETTELYJEN YKSINKERTAISTAMISTA JA YHDENMUKAISTAMISTA KOSKEVA KANSAINVÄLINEN YLEISSOPIMUSLiitteet A.1, A.2 ja F.1LIITE A.1 TAVARAILMOITUKSEN JÄTTÄMISTÄ EDELTÄVIÄ TULLIMUODOLLISUUKSIA KOSKEVA LIITEJOHDANTO Tavarat voidaan tuoda maahan monia eri kuljetusmuotoja käyttäen. Jotta voidaan varmistaa valtion verotulojen saanti ja kansallisen lainsäädännön noudattaminen, on tavarat tullialueelle tuoneen kuljettajan mahdollisimman pian esitettävä tulliviranomaisille tavarat ja niitä kuljettanut kulkuneuvo. Kyseisen maan maantieteellinen sijainti ynnä muut tekijät, esim. maahan tuotavien tavaroiden pääasialliset kuljetusmuodot, vaikuttavat merkittävästi määräyksiin, jotka tarvitaan tavaroiden tullialueelle tuonnin valvomiseksi.Tullitoimipaikka, jossa tavarat on esitettävä ja johon tavarailmoitus on jätettävä, on usein paikassa, jonka kautta tavarat tuodaan tullialueelle. Tämä tullitoimipaikka voi kuitenkin olla toisinaan jonkin matkan päässä tuontipaikasta. On oleellista, että tulliviranomaiset pystyvät valvomaan tavaroiden kuljettamista siihen tullitoimipaikkaan, jossa tavarat on määrä esittää tulliviranomaisille.Tullin edut voidaan taata siten, että kuljettajalle määrätään velvoitteita säännöksillä ja siten, että tulli suorittaa kulkuneuvojen ja tullialueelle tuotujen tavaroiden fyysistä valvontaa.On tärkeää, että näistä toimenpiteistä aiheutuu mahdollisimman vähän haittaa kansainväliselle kaupalle. Tämän vuoksi pitäisi kaikkien kuljettajaa koskevien muodollisuuksien olla mahdollisimman yksinkertaisia ja kaikkien asianosaisten pitäisi voida saada niitä koskevia tietoja.Tätä liitettä ei sovelleta tavaroihin, jotka tuodaan maahan jonkin tullimenettelyn, esim. kansainvälisen tullikauttakuljetuksen nojalla, eikä postitse tai matkustajien matkatavaroiden mukana kuljetettaviin tavaroihin eikä väliaikaiseen varastointiin. Sitä ei myöskään sovelleta eräisiin muihin muodollisuuksiin, joita voidaan soveltaa tiettyihin kuljetusmuotoihin (esim. ilmoituksen esittäminen aluksen saapuessa).MÄÄRITELMÄT Tässä liitteessä:a) `tavarailmoituksen jättämistä edeltävillä tullimuodollisuuksilla` tarkoitetaan kaikkia niitä toimenpiteitä, jotka asianomaisen henkilön ja tullin on suoritettava tavaroiden tullialueelle tuonnin ajankohdasta siihen saakka kun tavaroihin ryhdytään soveltamaan jotain tullimenettelyä;Huomautus:Väliaikaista varastointia voidaan pitää tullimenettelynä.b) `tullialueella` tarkoitetaan aluetta, jossa jonkin valtion tullilainsäädäntöä sovelletaan täydellisenä;c) `kuljettajalla` tarkoitetaan tavaroiden tosiasiallista kuljettajaa tai sitä, joka vastaa kulkuneuvolla suoritetusta kuljetuksesta;d) `tuontitulleilla ja -veroilla` tarkoitetaan tulleja ja kaikkia muita tavaroiden maahantuonnissa tai sen yhteydessä kannettavia maksuja, veroja tai muita kuluja, ei kuitenkaan maksuja tai kuluja, joiden määrä vastaa suunnilleen suoritetuista palveluksista aiheutuneita kustannuksia;e) `tavarailmoituksella` tarkoitetaan tullin määräämässä muodossa annettavaa ilmoitusta, jolla asianomaiset henkilöt osoittavat tavaroihin sovellettavan tullimenettelyn sekä ilmoittavat ne tiedot, jotka tulli vaatii kyseisen menettelyn soveltamiseksi;f) `tullivalvonnalla` tarkoitetaan toimenpiteitä, joita sovelletaan niiden lakien ja säännösten noudattamisen varmistamiseksi, joiden täytäntöönpanosta tulli on vastuussa;g) `henkilöllä` tarkoitetaan sekä luonnollisia henkilöitä että oikeushenkilöitä, ellei asiayhteys muuta edellytä.PERIAATTEET 1. NormiTavarailmoituksen jättämistä edeltävien tullimuodollisuuksien osalta on noudatettava tämän liitteen määräyksiä.2. NormiKansallisessa lainsäädännössä on mainittava ne ehdot ja muodollisuudet, jotka tullialueelle tuotavien tavaroiden osalta on täytettävä.3. NormiKaikki tullialueelle tuotavat tavarat on asetettava tullivalvontaan, riippumatta siitä, kannetaanko niistä tuontitullit ja -verot.4. NormiEnnen tavarailmoituksen jättämistä on vaadittava vain ne tullimuodollisuudet, jotka tarvitaan varmistamaan tullin vastuulla olevien lakien ja säädösten noudattaminen.5. NormiTavarailmoituksen jättämistä edeltäviä tullimuodollisuuksia on sovellettava samalla tavalla kaikkiin tavaroihin, riippumatta niiden alkuperä- tai lähetysmaasta.TAVAROIDEN TUONTI TULLIALUEELLE Paikat, joiden kautta tavaroita saadaan tuoda tullialueelle6. NormiKansallisessa lainsäädännössä on määrättävä paikat, joiden kautta tavaroita saadaan tuoda tullialueelle. Näitä paikkoja määrättäessä on otettava huomioon muun muassa kaupan, teollisuuden ja kuljetusalan erityisvaatimukset.Huomautus:Maat voivat määrätä tähän tarkoitukseen tullitiet, toisin sanoen maantiet, rautatiet, vesitiet ja muut kuljetusväylät (öljyputket jne.), joita on käytettävä tavaroiden maahantuontiin.Kuljettajan velvollisuudet7. NormiTavaroiden tuonti tullialueelle velvoittaa kuljettajan kuljettamaan tavarat välittömästi määrättyyn tullitoimipaikkaan tai muuhun tulliviranomaisten määräämään paikkaan tavaroiden luonnetta tai päällystä muuttamatta.8. NormiJos onnettomuus tai ylivoimainen este keskeyttää tavaroiden kuljetuksen maahantuontipaikasta määrättyyn tullitoimipaikkaan tai muuhun määrättyyn paikkaan, kuljettajan on ryhdyttävä varotoimiin estääkseen tavaroiden pääsyn luvattomaan liikkeeseen ja ilmoitettava tullille tai muille asianomaisille viranomaisille, minkälaisen onnettomuuden tai muun tapahtuman vuoksi matka keskeytyi.Tullivalvonta9. NormiMaahan tuotujen tavaroiden tullivalvonta tulee rajoittaa vähimpään mahdolliseen.Huomautukset:1. Tullivalvontaan voi kuulua kulkuneuvon tarkastus.2. Tulliviranomaisilla voi olla valtuudet ryhtyä erityisiin valvontatoimenpiteisiin, joita sovelletaan vain tietyillä alueilla, esim. rajavyöhykkeellä.3. Yleensä ei ole tarpeellista suorittaa valvontatoimenpiteitä, joihin kuuluu tavaroiden purkaminen, sinettien tai tunnistemerkkien kiinnittäminen kulkuneuvoon tai tavaroihin tai tavaroiden kuljettaminen tullisaattueessa. Jos tulliviranomaiset kuitenkin pitävät tällaisia valvontatoimenpiteitä välttämättöminä, niiden pitäisi suorittaa sellaisia toimenpiteitä, joista on vähiten haittaa tullille ja kuljettajalle, mutta jotka silti antavat riittävän varmuuden. Ulkomaiden tulliviranomaisten kiinnittämät tullisinetit ja tunnistemerkit pitäisi yleensä hyväksyä, ellei niitä pidetä riittämättöminä tai epäluotettavina.TAVAROIDEN ESITTÄMINEN TULLIVIRANOMAISILLE Asiakirjat10. Suositeltu käytäntöJos tullitoimipaikka, jossa tavarat on määrä esittää, ei sijaitse paikassa, jonka kautta tavarat tuodaan tullialueelle, ei olisi vaadittava minkään asiakirjan jättämistä tulliviranomaisille kyseisessä paikassa.Huomautus:Tavaroiden tunnistamiseksi tulliviranomaiset voivat vaatia kaupallisen tai kuljetusasiakirjan tai muun tavaroiden mukana olevan asiakirjan esittämistä.11. NormiJos tulliviranomaiset vaativat asiakirjan tavaroiden esittämisestä tullille, siinä ei saa edellyttää muita tietoja kuin ne, jotka tarvitaan tavaroiden ja kulkuneuvon tunnistamiseksi.Huomautus:Tiedot saadaan yleensä kaupallisista ja kuljetusasiakirjoista, joiden sisältö voi olla erilainen kuljetusmuodon mukaan. Tulliviranomaiset eivät yleensä vaadi muuta kuin kuvauksen tavaroista ja kolleista (merkit ja numerot, lukumäärä ja laji, paino) ja kulkuneuvon tunnistetiedot. Eräissä kansainvälisissä sopimuksissa on vahvistettu enimmäistiedot, jotka voidaan vaatia (esim. maa voi olla siviili-ilmailua koskevan kansainvälisen yleissopimuksen 9 liitteen tai kansainvälisen meriliikenteen helpottamista koskevan yleissopimuksen sopimuspuoli).12. Suositeltu käytäntöJos tullille esitetyt asiakirjat on laadittu kielellä, joka ei ole määrätty tähän tarkoitukseen tai joka ei ole sen maan kieli, johon tavarat tuodaan, ei näiden asiakirjojen tiedoista olisi järjestelmällisesti vaadittava käännöstä.Tullitoimipaikkojen valtuudet ja virka-aika13. NormiTulliviranomaisten on määrättävä tullitoimipaikat, joissa tavaroita voidaan esittää tullille. Määrättäessä näiden toimipaikkojen valtuuksia ja virka-aikaa on otettava huomioon muun muassa kaupan, teollisuuden ja kuljetusalan erityisvaatimukset.Huomautukset:1. Eräissä maissa tullitoimipaikkojen valtuuksia määrättäessä otetaan huomioon tullitiet ja niiden tärkeys.2. Tiettyjen tullitoimipaikkojen valtuudet voidaan tarpeen mukaan rajoittaa koskemaan tiettyjä kuljetusmuotoja tai tiettyjä tavararyhmiä tai tavaroita, jotka lähetetään tietyille alueille (esim. rajavyöhykkeelle tai teollisuusalueelle).14. Suositeltu käytäntöMikäli vastaavat tullitoimipaikat sijaitsevat yhteisellä rajalla, kummankin maan tulliviranomaisten olisi yhdenmukaistettava tällaisten toimipaikkojen virka-ajat ja toimivaltuudet.Huomautus:Eräissä tapauksissa on järjestetty yhteisvalvontaa yhteisillä rajoilla molempien maiden tullitoimipaikkojen sijaitessa samassa paikassa ja toisinaan samassa rakennuksessa.Saapuminen muulloin kuin virka-aikana15. NormiTulliviranomaisten on määrättävä, mihin varotoimiin kuljettajan on ryhdyttävä estääkseen tavaroiden pääsyn luvattomaan liikkeeseen tullialueella silloin, kun tavarat tuodaan tullitoimipaikkaan muulloin kuin virka-aikana.Huomautus:Kuljettajaa voidaan vaatia pitämään tavarat tietyssä paikassa joko tullitoimipaikassa tai sen luona.16. Suositeltu käytäntöKuljettajan pyynnöstä ja hyväksyttävinä pitämistään syistä tulliviranomaisten olisi mikäli mahdollista annettava lupa suorittaa tavarailmoituksen jättämistä edeltävät tullimuodollisuudet muulloin kuin tullitoimipaikan virka-aikana. Kaikki tästä aiheutuvat kulut voidaan määrätä kuljettajan maksettavaksi.TAVAROIDEN PURKAMINEN Purkamispaikat17. NormiKansallisessa lainsäädännössä on mainittava paikat, joissa tavaroiden purkaminen on sallittua.18. Suositeltu käytäntöAsianomaisen henkilön pyynnöstä hyväksyttävinä pitämistään syistä tulliviranomaisten olisi sallittava tavaroiden purkaminen muuallakin kuin purkamiseen hyväksytyssä paikassa. Kaikki tästä aiheutuvat kulut voidaan määrätä asianomaisen henkilön maksettavaksi.Huomautus:Tavarat voidaan purkaa olosuhteiden mukaan asianomaisen henkilön tiloihin, asianmukaisilla laitteilla varustettuihin tiloihin tai mihin tahansa tullivalvonta-alueella olevaan paikkaan.Purkamisen aloittaminen19. Suositeltu käytäntöLupa tavaroiden purkamisen aloittamiseen olisi annettava mahdollisimman pian sen jälkeen kun kulkuneuvo on saapunut purkamispaikkaan.20. Suositeltu käytäntöAsianomaisen henkilön pyynnöstä ja hyväksyttävinä pitämistään syistä tulliviranomaisten olisi mikäli hallinnollisesti mahdollista sallittava tavaroiden purkaminen muulloinkin kuin tullitoimipaikan virka-aikana. Kaikki tästä aiheutuvat kulut voidaan määrätä asianomaisen henkilön maksettavaksi.VAHINGOITTUNEET, TUHOUTUNEET TAI HÄVINNEET TAVARAT 21. NormiTäydellinen tai, tapauksen mukaan, osittainen vapautus tuontitulleista ja -veroista on myönnettävä tavaroille, jotka ovat onnettomuuden tai ylivoimaisen esteen vuoksi vahingoittuneet, tuhoutuneet tai lopullisesti hävinneet suoritettaessa tavarailmoituksen jättämistä edeltäviä tullimuodollisuuksia, mikäli tosiseikat osoitetaan asianmukaisesti tulliviranomaisia tyydyttävällä tavalla.Huomautus:Asianomaisen henkilön pyynnöstä tämän normin piiriin kuuluvien tavaroiden jäännökset voidaan:a) tullata vapaaseen liikkeeseen senhetkisessä tilassaan ikään kuin ne olisi tuotu maahan siinä tilassa, taib) jälleenviedä, taic) tehdä kaupallisesti arvottomiksi tullivalvonnassa aiheuttamatta kuluja valtiolle,taid) tulliviranomaisten luvalla luovuttaa kuluitta valtiolle.TUONTITULLIEN JA -VEROJEN MAKSUVELVOLLISUUS 22. NormiKansallisessa lainsäädännössä on mainittava henkilö tai henkilöt, jotka ovat vastuussa niiden tuontitullien ja -verojen maksamisesta, jotka kannetaan sellaisista tullialueelle tuoduista tavaroista, joita ei ole esitetty tulliviranomaisille niiden ehtojen ja muodollisuuksien mukaisesti, jotka on täytettävä ennen tavarailmoituksen jättämistä.TAVARAILMOITUKSEN JÄTTÄMISTÄ EDELTÄVIÄ TULLIMUODOLLISUUKSIA KOSKEVAT TIEDOT 23. NormiTulliviranomaisten on varmistettava, että tavarailmoituksen jättämistä edeltäviä tullimuodollisuuksia koskevat kaikki tarvittavat tiedot ovat kaikkien asianomaisten henkilöiden helposti saatavissa.LIITE A.2 TAVAROIDEN VÄLIAIKAISTA VARASTOINTIA KOSKEVA LIITEJOHDANTO On tärkeää, että maahan tuodut tavarat voidaan purkaa kuljetusvälineestä mahdollisimman pian. Tästä syystä tulliviranomaiset ovat antaneet määräyksiä, joiden nojalla lastin purkaminen voi alkaa mahdollisimman pian tavaroiden saapumisen jälkeen mahdollisimman vähin tullimuodollisuuksin, edellyttäen että valtion verotulojen saanti varmistetaan.Eri syistä voi tavaroiden maahantuonnin jälkeen kulua jonkin aikaa ennen kuin niitä koskeva tavarailmoitus jätetään. Tällöin tulliviranomaiset edellyttävät, että tavarat pidetään tullivalvonnassa, ja tätä tarkoitusta varten ne tavallisesti siirretään tietylle alueelle varastoitavaksi siihen asti kun tavarailmoitus jätetään. Tällaisia alueita kutsutaan väliaikaisiksi varastoiksi ja ne voivat olla rakennuksia tai aidattuja tai aitaamattomia alueita.Tämän liitteen määräykset eivät koske tavaroiden varastointia tullivarastoihin tai vapaa-alueille.MÄÄRITELMÄT Tässä liitteessä:a) `tavaroiden väliaikaisella varastoinnilla` tarkoitetaan tavaroiden varastointia tullivalvonnassa tullin määräämiin tiloihin tai tullin määräämille aidatuille tai aitaamattomille alueille (joita jäljempänä kutsutaan väliaikaisiksi varastoiksi) siihen asti kun tavarailmoitus on jätetty;b) `tuontitulleilla ja -veroilla` tarkoitetaan tulleja ja kaikkia muita tavaroiden maahantuonnissa tai sen yhteydessä kannettavia maksuja, veroja tai muita kuluja, ei kuitenkaan maksuja tai kuluja, joiden määrä vastaa suunnilleen suoritetuista palveluksista aiheutuneita kustannuksia;c) `tavarailmoituksella` tarkoitetaan tullin määräämässä muodossa annettavaa ilmoitusta, jolla asianomaiset henkilöt osoittavat tavaroihin sovellettavan tullimenettelyn sekä ilmoittavat ne tiedot, jotka tulli vaatii kyseisen menettelyn soveltamiseksi;d) `tullivalvonnalla` tarkoitetaan toimenpiteitä, joita sovelletaan niiden lakien ja säännösten noudattamisen varmistamiseksi, joiden täytäntöönpanosta tulli on vastuussa;e) `vakuudella` tarkoitetaan tulliviranomaisia tyydyttävää taetta siitä, että tullia kohtaan oleva velvoite tullaan täyttämään. Vakuutta sanotaan "yleiseksi" kun sillä taataan lukuisista eri toimenpiteistä johtuvien velvoitteiden täyttäminen;f) `henkilöllä` tarkoitetaan sekä luonnollisia henkilöitä että oikeushenkilöitä, ellei asiayhteys muuta edellytä.PERIAATTEET 1. NormiTavaroiden väliaikaisessa varastoinnissa on noudatettava tämän liitteen määräyksiä.2. NormiKansallisessa lainsäädännössä on mainittava ne ehdot ja muodollisuudet, jotka väliaikaisesti varastoitavien tavaroiden osalta on täytettävä.SOVELTAMISALA 3. NormiTulliviranomaisten on annettava lupa väliaikaisten varastojen perustamiseen pitäessään sitä tarpeellisena kaupan ja teollisuuden vaatimusten täyttämiseksi.Huomautukset:1. Kansallisen lainsäädännön määräysten mukaisesti väliaikaisia varastoja voivat hoitaa tulliviranomaiset, muut viranomaiset tai luonnolliset tai juridiset henkilöt.2. Väliaikaiset varastot voivat olla avoimia kaikille maahantuojille ja muille maahantuotavien tavaroiden hallintaan oikeutetuille henkilöille tai lupa niiden käyttöön voidaan antaa vain tietyille henkilöille.4. NormiVäliaikainen varastointi on sallittava kaikenlaisten tavaroiden osalta riippumatta niiden määrästä tai alkuperä- tai lähetysmaasta. Vaaralliset tavarat ja tavarat, jotka voivat vaikuttaa muihin tavaroihin tai jotka vaativat erityisen asennuksen, voidaan kuitenkin hyväksyä vain erityisesti niitä varten suunniteltuihin väliaikaisiin varastoihin.5. NormiTavaroita väliaikaisesti varastoitaessa on vaadittava vain se asiakirja, jota käytetään tavaroiden kuvaukseen niitä tullille esitettäessä.VÄLIAIKAISTEN VARASTOJEN HOITO 6. NormiTulliviranomaisten on vahvistettava väliaikaisten varastojen rakennetta, pohjapiirrosta ja hoitoa koskevat vaatimukset samoin kuin tavaroiden varastointiin, inventointiin, kirjanpitoon ja tullivalvontaan sovellettavat määräykset.Huomautukset:1. Valvontaa varten tulliviranomaiset voivat erityisesti:- pitää tai vaatia pidettävän kirjaa väliaikaisessa varastossa olevista tavaroista (käyttämällä erityisiä luetteloita tai asiaankuuluvia asiakirjoja);- valvoa väliaikaista varastoa jatkuvasti tai ajoittain;- vaatia, että väliaikainen varasto suljetaan kaksinkertaisella lukolla (asianomaisen henkilön lukolla ja tullilukolla);- inventoida väliaikaisessa varastossa olevat tavarat aika ajoin.2. Tavarat on yleensä varastoitava lukittuihin tiloihin. Raskaat tai tilaa vievät tavarat ja tavarat, joiden tulli on vähäinen ja joiden suhteen valtion verotulojen menettämisen vaara on pieni, varastoidaan kuitenkin usein avoimiin tiloihin tullivalvonnassa.7. NormiKansallisessa lainsäädännössä on mainittava henkilö tai henkilöt, joita pidetään vastuussa niiden tuontitullien ja -verojen maksamisesta, jotka kannetaan väliaikaiseen varastoon pannuista tavaroista, joista ei ole annettu tulliviranomaisten hyväksymää selvitystä.8. NormiJos väliaikaista varastoa hoitavalta viranomaiselta tai henkilöltä vaaditaan vakuus, tulliviranomaisten on hyväksyttävä yleisvakuus.9. Suositeltu käytäntöVakuuden määrä olisi määrättävä mahdollisimman pieneksi ottamalla huomioon mahdollisesti kannettavat tuontitullit ja -verot.10. Suositeltu käytäntöTulliviranomaisten ei olisi vaadittava vakuutta silloin kun väliaikaisen varaston tullivalvonta on riittävä, varsinkin jos se on suljettu tullilukolla.SALLITUT TOIMENPITEET 11. NormiJokaisen, jolla on oikeus määrätä väliaikaiseen varastoon pannuista tavaroista, on saatava tavarailmoituksen laatimista varten:a) tarkastaa tavarat,b) punnita tavarat,c) ottaa tavaranäytteitä, tarvittaessa maksamalla tuontitullit ja -verot.12. NormiVäliaikaisessa varastossa oleville tavaroille on sallittava tavanomainen käsittely, joka tarvitaan niiden säilymiseksi muuttumattomina.Huomautus:Tavanomaiseen käsittelyyn, joka tarvitaan tavaroiden säilymiseksi muuttumattomina, voi kuulua puhdistus, piiskaus, tomutus, lajittelu ja viallisten pakkausten vaihtaminen tai korjaus.13. Suositeltu käytäntöVäliaikaisessa varastossa oleville tavaroille olisi voitava suorittaa tulliviranomaisten asettamin ehdoin sellaisia tavanomaisia käsittelyjä, jotka ovat tarpeen helpottamaan tavaroiden siirtämistä pois varastosta ja kuljettamista edelleen.Huomautus:Tällaisia käsittelyjä voivat olla lajittelu, kasaus, punnitus, merkitseminen ja nimilappujen kiinnitys. Niihin voi myös kuulua sellaisten eri tavaralähetysten yhdistäminen, jotka on tarkoitus kuljettaa edelleen yhdellä ainoalla kuljetusasiakirjalla ja/tai tulliasiakirjalla (yhdistely).VÄLIAIKAISEN VARASTOINNIN KESTO 14. NormiJos kansallisessa lainsäädännössä on asetettu määräaika väliaikaista varastointia varten, sen on oltava niin pitkä, että maahantuoja ehtii täyttää ne muodollisuudet, jotka vaaditaan jonkin tullimenettelyn soveltamiseksi niihin.Huomautus:Määräaika vaihtelee käytetyn kuljetusmuodon mukaan ja voi olla pitkähkö meritse tuotavien tavaroiden kohdalla.15. Suositeltu käytäntöAsianomaisen henkilön pyynnöstä ja hyväksyttävinä pitämistään syistä tulliviranomaisten olisi pidennettävä alunperin määrättyä aikaa.TAVAROIDEN TURMELTUMINEN, VAHINGOITTUMINEN, KATOAMINEN, TUHOUTUMINEN TAI LUOVUTTAMINEN 16. NormiVäliaikaisessa varastossa olevat tavarat, jotka ovat turmeltuneet, pilaantuneet tai vahingoittuneet onnettomuuden tai ylivoimaisen esteen vuoksi, on voitava tulliselvittää ikään kuin ne olisi tuotu maahan turmeltuneessa, pilaantuneessa tai vahingoittuneessa tilassaan.17. NormiVäliaikaisessa varastossa olevista tavaroista, jotka ovat tuhoutuneet tai lopullisesti hävinneet onnettomuuden tai ylivoimaisen esteen vuoksi, ei ole kannettava tuontitulleja ja -veroja, mikäli tällainen tuhoutuminen tai häviäminen näytetään asianmukaisesti toteen tulliviranomaisia tyydyttävällä tavalla.Kaikesta tuhoutumisesta jäljelle jäävästä jätteestä ja romusta, mikäli se tullataan vapaaseen liikkeeseen, kannetaan samat tuontitullit ja -verot kuin tässä tilassa maahan tuotavasta jätteestä ja romusta.18. NormiVäliaikaisessa varastossa olevat tavarat on niistä määräämään oikeutetun henkilön pyynnöstä voitava luovuttaa kokonaan tai osaksi valtiolle tai hävittää tai tehdä kaupallisesti arvottomiksi tullivalvonnassa, sen mukaan kuin tulliviranomaiset päättävät. Tällainen luovuttaminen tai hävittäminen ei saa aiheuttaa mitään kuluja valtiolle.Kaikesta hävittämisestä jäljelle jäävästä jätteestä ja romusta, mikäli se tullataan vapaaseen liikkeeseen, kannetaan samat tuontitullit ja -verot kuin tässä tilassa maahan tuotavasta jätteestä ja romusta.TAVAROIDEN SIIRTÄMINEN VÄLIAIKAISESTA VARASTOSTA 19. NormiTavaroista määräämään oikeutetulla on oltava oikeus siirtää tavarat väliaikaisesta varastosta, edellyttäen, että kussakin tapauksessa sovellettavia ehtoja ja muodollisuuksia noudatetaan.Huomautus:Tulliviranomaiset voivat vaatia asianomaista henkilöä osoittamaan oikeutensa määrätä tavaroista.TAVARAT, JOITA EI SIIRRETÄ VÄLIAIKAISESTA VARASTOSTA 20. NormiKansallisessa lainsäädännössä on määrättävä menettely, jota sovelletaan silloin kun tavaroita ei ole siirretty väliaikaisesta varastosta määräajan kuluessa.21. Suositeltu käytäntöMilloin tavarat, joita ei ole siirretty väliaikaisesta varastosta, myydään tullin toimesta, myyntitulot, joista on vähennetty tuontitullit ja -verot ja kaikki muut kulut ja kustannukset, olisi mikäli mahdollista luovutettava sille tai niille henkilöille, joilla on oikeus saada ne, tai säilytettävä heitä varten tietyn ajan.VÄLIAIKAISTA VARASTOINTIA KOSKEVAT TIEDOT 22. NormiTulliviranomaisten on varmistettava, että tavaroiden väliaikaista varastointia koskevat kaikki tarvittavat tiedot ovat kaikkien asianomaisten henkilöiden helposti saatavissa.LIITE F.1 VAPAA-ALUEITA KOSKEVA LIITEJOHDANTO Eräät maat ovat jo kauan pitäneet tarpeellisena edistää ulkomaankauppaansa ja yleensä kansainvälisen kaupan kehittämistä myöntämällä määräämättömäksi ajaksi vapautuksen tuontitulleista ja -veroista tavaroille, jotka tuodaan niiden alueen sellaiseen osaan, jossa niiden katsotaan olevan tullialueen ulkopuolella. Näin maahantuotuihin tavaroihin ei kohdisteta tavanmukaista tullivalvontaa.Tässä liitteessä alueen tästä osasta käytetään nimitystä "vapaa-alue", vaikka eräissä maissa se tunnetaan myös useilla muilla nimillä, esim. "vapaasatama" ja "vapaavarasto".Voidaan erottaa kaupalliset ja teolliset vapaa-alueet. Kaupallisilla vapaa-alueilla sallittua käsittelyä ovat yleensä tavaroiden säilymisen kannalta välttämättömät toimenpiteet sekä tavanomaiset käsittelytavat tavaroiden pakkauksen tai myyntilaadun parantamiseksi tai niiden valmistamiseksi kuljetusta varten. Teollisilla vapaa-alueilla valmistus on sallittua.Vaikka vapaa-alueelle tuotujen tavaroiden katsotaankin yleensä olevan tuontitullien ja -verojen suhteen tullialueen ulkopuolella, niihin voidaan soveltaa kyseisen valtion eräitä määräyksiä, esim. kansallisesta lainsäädännöstä johtuvia kieltoja ja rajoituksia. Tulli voi myös suorittaa tiettyä valvontaa vapaa-alueella varmistaakseen, että suoritetut toimenpiteet täyttävät asetetut vaatimukset.Tullialueelta vapaa-alueelle siirretyille tavaroille myönnetään yleensä viennin yhteydessä myönnettävä vapautus tuontitulleista ja -veroista tai sisäisistä tulleista ja veroista tai niiden takaisinmaksu.Milloin vapaa-alueella valmistamattomia tavaroita saadaan tuoda tullialueelle välitöntä tullausta varten, niistä kannetaan tuontitullit ja -verot, ikään kuin ne olisi tuotu suoraan ulkomaalta. Sen sijaan sovelletaan kansallisen lainsäädännön erityisiä verotussäännöksiä ulkomaisiin tavaroihin, joita on valmistettu vapaa-alueella tai jos käytetyt tavarat ovat olleet kansallista alkuperää tai ne on tuotu maahan tuontitullien ja -verojen maksua vastaan ja niille on vapaa-alueelle tuotaessa myönnetty vapautus tuontitulleista ja -veroista tai tällaisten tullien ja verojen palautus.Eräissä maissa myönnetään vapaa-alueen tullihelpotuksia vastaavia helpotuksia koko alueella muiden tullimenettelyjen kuten tullivarastoinnin, tullinpalautuksen, kotimaista valmistusta varten tapahtuvan väliaikaisen maahantuonnin tai tullikauttakuljetuksen yhteydessä.MÄÄRITELMÄT Tässä liitteessä:a) `vapaa-alueella` tarkoitetaan valtion alueen sellaista osaa, jossa sinne tuotujen tavaroiden katsotaan yleensä olevan tuontitullien ja -verojen suhteen tullialueen ulkopuolella eikä niihin kohdisteta tavanomaista tullivalvontaa.Huomautus:Voidaan erottaa kaupalliset ja teolliset vapaa-alueet. Tavaroiden pääsy kaupallisille vapaa-alueille sallitaan myöhempää käyttöä odoteltaessa, jalostuksen tai valmistuksen ollessa yleensä kielletty. Teollisille vapaa-alueille tuotuja tavaroita saadaan valmistaa hyväksytyillä tavoilla;b) `tullialueella` tarkoitetaan aluetta, jossa valtion tullilakia sovelletaan täydellisesti;c) `tuontitulleilla ja -veroilla` tarkoitetaan tulleja ja kaikkia muita tavaroiden tuonnissa tai sen yhteydessä kannettavia maksuja, veroja tai muita kuluja, ei kuitenkaan maksuja tai kuluja, joiden määrä vastaa suunnilleen suoritetuista palveluksista aiheutuneita kustannuksia;d) `tullivalvonnalla` tarkoitetaan toimenpiteitä, joita sovelletaan niiden lakien ja säännösten noudattamisen varmistamiseksi, joiden täytäntöönpanosta tulli on vastuussa;e) `henkilöillä` tarkoitetaan sekä luonnollisia henkilöitä että oikeushenkilöitä, ellei asiayhteys muuta edellytä.PERIAATE 1. NormiVapaa-alueisiin sovellettavien tullisäännösten osalta on noudatettava tämän liitteen määräyksiä.VAPAA-ALUEIDEN PERUSTAMINEN 2. NormiKansallisessa lainsäädännössä on määriteltävä vapaa-alueiden perustamista koskevat ehdot, tällaisille alueille hyväksyttävät tavaralajit ja siellä oleville tavaroille sallitut käsittelytavat.Huomautukset:1. Vapaa-alueet perustetaan yleensä meri- tai jokisatamiin, lentokentille ja muihin paikkoihin, joilla on maantieteellisesti edullinen sijainti.2. Kansallisen lainsäädännön mukaisesti vapaa-alueita voivat hoitaa tulliviranomaiset, muut viranomaiset tai luonnolliset tai oikeushenkilöt.3. NormiTulliviranomaisten on määrättävä vapaa-alueiden rakennetta ja pohjapiirrosta koskevat vaatimukset sekä tullivalvontaa koskevat järjestelyt.Huomautukset:1. Tulliviranomaiset voivat vaatia, että vapaa-alueet ovat suljettuja, ne voivat myös rajoittaa pääsyä vapaa-alueille ja määrätä niiden aukioloajat.2. Valvontaa varten tulliviranomaiset voivat erityisesti:- pitää pääsyn vapaa-alueelle jatkuvassa tai ajoittaisessa valvonnassa,- vaatia henkilöitä, jotka tuovat tavaroita vapaa-alueelle pitämään niistä sellaista kirjaa, että tavaran kulkua voidaan valvoa,- tehdä pistokoetarkastuksia tavaroille sen varmistamiseksi, että tavaroita käsitellään vain sallituilla tavoilla eikä mitään luvattomia tavaroita tuoda alueelle.4. NormiTulliviranomaisilla on oikeus milloin tahansa tarkastaa jokaisen vapaa-alueelle tavaroita tuovan henkilön tiloihin varastoidut tavarat.VAPAA-ALUEILLE HYVÄKSYTTÄVÄT TAVARAT 5. Suositeltu käytäntöTavaroiden vapaa-alueelle pääsyn ehtona ei tulisi olla se, että sinne tuodaan tai varastoidaan vain tietyt määrät tavaroita.6. NormiPääsy vapaa-alueelle on myönnettävä ei ainoastaan suoraan ulkomaalta tuoduille vaan myös kyseisen valtion tullialueelta tuoduille tavaroille.Huomautus:Kyseisen valtion tullialueelta tuodut tavarat voivat olla vapaassa liikkeessä olevia tavaroita tai tavaroita, joihin sovelletaan väliaikaista maahantuontimenettelyä tai jalostusliikennemenettelyä.7. NormiVapaa-alueelle hyväksyttävät tavarat, jotka ovat oikeutettuja vapautukseen tuontitulleista ja -veroista tai niiden takaisinmaksuun viennissä, ovat oikeutetut tällaiseen vapautukseen tai takaisinmaksuun heti kun ne on tuotu vapaa-alueelle.8. NormiVapaa-alueelle hyväksyttävät tavarat, jotka ovat oikeutettuja vapautukseen sisäisistä tulleista ja veroista tai niiden takaisinmaksuun viennissä, ovat oikeutettuja tällaiseen vapautukseen tai takaisinmaksuun sen jälkeen kun ne on tuotu vapaa-alueelle.Huomautus:Vapautus tai takaisinmaksu myönnetään yleensä heti kun tavarat on tuotu vapaa-alueelle. Eräissä erityistapauksissa vapautuksen tai takaisinmaksun ehtona voi olla, että tavarat viedään kyseisen maan alueelta. Poikkeustapauksissa voidaan myös vaatia todistus tavaroiden saapumisesta määrämaahan.9. NormiPääsyä vapaa-alueelle ei saa kieltää yksinomaan tavaroiden alkuperämaan, lähetysmaan tai määrämaan perusteella.10. NormiUlkomaalta tuotujen tavaroiden pääsyä vapaa-alueelle ei saa kieltää yksinomaan sillä perusteella, että tavaroihin sovelletaan muita rajoituksia ja kieltoja kuin niitä, jotka on määrätty yleisen moraalin tai järjestyksen, yleisen turvallisuuden, yleisen terveyden tai eläin- tai kasvitauteihin liittyvien syiden tai patenttien, tavaramerkkien ja tekijänoikeuksien suojeluun liittyvien syiden johdosta.11. Suositeltu käytäntöTavarat, jotka voivat olla vaaraksi tai joilla voi olla vaikutusta muihin tavaroihin tai jotka vaativat erityislaitteiston, tulisi päästää ainoastaan niitä varten erityisesti suunnitelluille vapaa-alueille.TULO VAPAA-ALUEELLE 12. NormiMilloin tullille on esitettävä asiakirja suoraan ulkomailta vapaa-alueelle tuoduista tavaroista, joita ei ole kuljetettu kyseisen valtion tullialueen läpi, tulliviranomaisten tulisi vaatia vain kaupallinen tai virallinen asiakirja (kauppalasku, kuljetusasiakirja, lähetysilmoitus jne.), joka sisältää pääasialliset tiedot kyseisistä tavaroista.13. Suositeltu käytäntöKyseisen valtion tullialueelta tuotujen tavaroiden tai tämän alueen kautta kuljetettujen tavaroiden siirtämisen vapaa-alueelle ei tulisi aiheuttaa muun asiakirjan laatimista kuin normaalisti tavaroiden viennistä, jälleenviennistä tai kauttakuljetuksesta vaadittavan tavarailmoituksen.14. NormiTulliviranomaisten ei pidä vaatia vakuutta tavaroiden tuonnista vapaa-alueelle.15. NormiMilloin tulliviranomaiset suorittavat vapaa-alueelle tuotavaksi tarkoitettujen tavaroiden tarkastuksen, niiden on suoritettava vain tarpeellisiksi katsomansa toimenpiteet tullin vastuulla olevien lakien ja säännösten noudattamisen varmistamiseksi.Huomautus:Tulli voi erityisesti varmistua siitä, että tavarat ovat lajiltaan sellaisia, joita vapaa-alueelle saa tuoda ja että sovellettavia kieltoja ja rajoituksia on noudatettu.SALLITUT TOIMENPITEET 16. NormiLastauksen, purkamisen, uudelleenlastauksen ja varastoinnin lisäksi kaupalliselle vapaa-alueelle tuoduille tavaroille tulee voida suorittaa niiden kunnon säilyttämiseksi tarpeellisia toimenpiteitä ja tavanomaista käsittelyä niiden pakkauksen tai myyntikunnon parantamiseksi tai niiden valmistamiseksi kuljetusta varten, esim. kollien jakamista tai yhdistämistä, lajittelua, luokittelua, uudelleenpakkausta.17. NormiToimivaltaiset viranomaiset ilmoittavat, millaista valmistusta teolliselle vapaa-alueelle tuoduille tavaroille voidaan suorittaa, joko yleisesti ja/tai yksityiskohtaisesti säännöksessä, jota sovelletaan koko vapaa-alueelle, tai luvassa, joka myönnetään näitä toimenpiteitä suorittavalle yritykselle.Huomautus:Valmistusoikeuden ehdoksi voidaan asettaa, että toimivaltaiset viranomaiset pitävät aiottuja toimenpiteitä edullisina maan taloudelle.VAPAA-ALUEELLA KULUTETTAVAT TAVARAT 18. NormiKansallisessa lainsäädännössä on määriteltävä tapaukset, joissa vapaa-alueella kulutettaville tavaroille myönnetään tullittomuus ja verottomuus sekä määrättävä noudatettavat ehdot.Huomautukset:1. Vapautus voidaan myöntää paitsi tuontitulleista ja -veroista myös sisäisistä tulleista ja veroista.2. Vapautus voidaan myöntää myös laitteille, joita käytetään yksinomaan vapaa-alueella tavaroiden kuljetukseen, varastointiin ja valmistukseen.OMISTUSOIKEUDEN SIIRTO 19. NormiVapaa-alueella olevien tavaroiden omistusoikeuden siirto on sallittava.Huomautukset:1. Vähittäismyynti vapaa-alueella voidaan kieltää.2. Vapaa-alueella olevia tavaroita voidaan käyttää alusten ja ilma-alusten muonitukseen.HÄVITTÄMINEN 20. NormiVapaa-alueella olevat tavarat tulee voida hävittää tai tehdä kaupallisesti arvottomiksi tullivalvonnassa.VARASTOINTIAIKA VAPAA-ALUEELLA 21. NormiTavaroiden varastointiaikaa vapaa-alueella ei tule rajoittaa.TAVAROIDEN SIIRTO VAPAA-ALUEELTA 22. NormiMilloin tullille on esitettävä asiakirja tavaroista, jotka vapaa-alueelta siirrettäessä lähetetään suoraan ulkomaalle kuljettamatta niitä kyseisen valtion tullialueen kautta, tulliviranomaisten on vaadittava vain kaupallinen tai virallinen asiakirja (kauppalasku, kauttakuljetusasiakirja, lähetysilmoitus jne.), joka sisältää pääasialliset tiedot kyseisestä tavarasta.23. NormiTavaroista, jotka vapaa-alueelta siirrettäessä voidaan tuoda kyseisen valtion tullialueelle, ei tule vaatia muuta ilmoitusta kuin normaalisti kyseistä tullimenettelyä varten vaadittava tavarailmoitus.24. Suositeltu käytäntöTavaroihin, jotka voidaan siirtää vapaa-alueelta kyseisen valtion tullialueelle, tulisi voida soveltaa voimassa olevaa väliaikaista tullittomuutta tai jalostusliikennemenettelyä niillä ehdoilla, joita sovelletaan suoraan ulkomaalta tuotuihin tavaroihin.25. NormiKansallisessa lainsäädännössä on määrättävä ajankohta, joka otetaan huomioon määrättäessä vapaa-alueelta vapaaseen liikkeeseen tullattavien tavaroiden arvo ja määrä sekä niihin sovellettavien tuontitullien ja -verojen määrät.26. NormiKansallisessa lainsäädännössä on määrättävä säännöt, joita sovelletaan vahvistettaessa tuontitullien ja -verojen määrät sellaisten tavaroiden osalta, jotka tullataan vapaaseen liikkeeseen vapaa-alueella tapahtuneen käsittelyn tai valmistuksen jälkeen.Huomautukset:1. Kun tavarat tullataan vapaaseen liikkeeseen vapaa-alueella tapahtuvan käsittelyn jälkeen, niihin sovellettavien tuontitullien ja -verojen määrä voidaan rajoittaa käytettyihin ulkomaisiin tavaroihin sovellettavien tuontitullien ja -verojen määriin, joihin lisätään, milloin on käytetty kansallista alkuperää olevia tavaroita tai tavaroita, joista on tuonnissa maksettu tuontitullit ja -verot, näille tavaroille vapaa-alueelle tuotaessa mahdollisesti myönnetty vapautus sisäisistä tulleista tai veroista tai tuontitulleista ja -veroista tai näiden palautus.2. Erityinen verotusmenettely voidaan määrätä, milloin varusteille, joita on käytetty tavaroiden valmistukseen vapaa-alueella, on myönnetty vapautus tuontitulleista ja -veroista.VAPAA-ALUEEN LAKKAUTTAMINEN 27. NormiVapaa-aluetta lakkautettaessa asianosaisille on annettava riittävästi aikaa tavaroiden uuden käytön järjestämiseksi.VAPAA-ALUEITA KOSKEVAT TIEDOT 28. NormiTulliviranomaisten on varmistettava, että kaikki vapaa-alueita koskeviin tullisäännöksiin liittyvät tiedot ovat kaikkien asianosaisten helposti saatavissa.


Avis juridique important

|

31984D0383

84/383/ETY: Neuvoston päätös, tehty 23 päivänä heinäkuuta 1984, komission valtuuttamisesta ottamaan lainoja yhteisön uudella välineellä investointien edistämiseksi yhteisössä tehdyn päätöksen 83/200/ETY soveltamisesta

Virallinen lehti nro L 208 , 03/08/1984 s. 0053 - 0054 Suomenk. erityispainos Alue 10 Nide 1 s. 0034  Espanjank. erityispainos: Luku 10 Nide 1 s. 0106  Ruotsink. erityispainos Alue 10 Nide 1 s. 0034  Portugalink. erityispainos: Luku 10 Nide 1 s. 0106

NEUVOSTON PÄÄTÖS,tehty 23 päivänä heinäkuuta 1984,komission valtuuttamisesta ottamaan lainoja yhteisön uudella välineellä investointien edistämiseksi yhteisössä tehdyn päätöksen 83/200/ETY soveltamisesta (84/383/ETY)EUROOPAN TALOUSYHTEISÖN NEUVOSTO, jokaottaa huomioon Euroopan talousyhteisön perustamissopimuksen,ottaa huomioon komission valtuuttamisesta ottamaan lainoja yhteisön uudella välineellä investointien edistämiseksi yhteisössä 19 päivänä huhtikuuta 1983 tehdyn neuvoston päätöksen 83/200/ETY () ja erityisesti sen 2 artiklan,ottaa huomioon komission ehdotuksen (),ottaa huomioon edustajakokouksen lausunnon (),ottaa huomioon talous- ja sosiaalikomitean lausunnon (),sekä katsoo, ettäkomission hyväksymät lainahakemukset ylittävät kaksi kolmannesta siitä ensimmäisestä lainaerästä, johon neuvosto päätöksessään 83/308/ETY () antoi valtuutuksen,olisi tärkeää varmistaa yhteisön uuden välineen toiminnan jatkuminen investointiprojektien hyväksi energian ja infrastruktuurirakentamisen aloilla sekä pääasiassa pienten ja keskisuurten yritysten investointien rahoittaminen teollisuudessa ja muilla tuotannon aloilla,olisi siis aiheellista antaa valtuutus toiseen lainaerään päätöksen 83/200/ETY mukaisesti ja pitää samat soveltamisalueet voimassa kuin päätöksessä 83/308/ETY,yhteisön toiminta näillä aloilla edistäisi erityisesti yhteisön niiden tavoitteiden toteutumista, joiden tarkoituksena on vähentää alueellisia erilaisuuksia, lisätä kasvuvauhtia, sopeuttaa tuotantorakenteita ja ratkaista työllisyysongelma pysyvällä tavalla, jaolisi annettava valtuutus pääomaltaan 1 400 miljoonan ecun suuruisiin lainoihin,ON PÄÄTTÄNYT SEURAAVAA:1 artiklaAnnetaan valtuutus pääomaltaan enintään 1 400 miljoonan ecun suuruiselle lainaerälle.2 artiklaEdellä 1 artiklassa tarkoitetuilla lainavaroilla rahoitetaan investointihankkeita, jotka toteutetaan yhteisön alueella ja jotka ovat niiden yhteisön ensisijaisten tavoitteiden mukaiset, joita yhteisöllä on pääasiassa pienten ja keskisuurten yritysten energian, infrastruktuurirakentamisen sekä investointien rahoituksen alalla teollisuudessa ja muilla tuotannon aloilla.3 artiklaKomissio päättää hankkeiden kelpoisuudesta seuraavassa tärkeysjärjestyksessä ja seuraavien suuntaviivojen mukaisesti: P pääasiassa pienten ja keskisuurten yritysten investointihankkeet, jotka kohdistuvat teollisuuteen ja siihen suoraan liittyville aloille erityisesti sellaisten keksintöjen ja sellaisen uuden teknologian levittämiseen, jotka liittyvät suoraan tai välillisesti työpaikkojen luomiseen, P energian järkevä käyttö, öljyn käytön korvaaminen muilla energialähteillä kaikilla aloilla sekä tämän korvaamisen mahdollistavat infrastruktuurit, P infrastruktuurit, jotka liittyvät tuotannollisen toiminnan kehittämiseen, jotka edistävät alueellista kehittymistä tai jotka ovat yhteisön kannalta merkittäviä kuten televiestintä, mukaan lukien viestintäteknologia, ja kuljetukset, mukaan lukien energiakuljetukset, P hankkeiden ja niiden toteutuksen on, erityisesti kilpailun osalta, oltava perussopimusten ja johdetun oikeuden sekä kyseisellä alalla sovellettavan yhteisön sääntöjen ja politiikkojen mukaisia.Tehty Brysselissä 23 päivänä heinäkuuta 1984.Neuvoston puolestaPuheenjohtajaJ. O'KEEFFE() EYVL N:o L 112, 28.4.1983, s. 26() EYVL N:o C 48, 21.2.1984, s. 3() EYVL N:o C 117, 30.4.1984, s. 64() EYVL N:o C 140, 28.5.1984, s. 16() EYVL N:o L 164, 23.6.1983, s. 31


title: Neuvoston päätös (EU) 2015/900, annettu 8 päivänä kesäkuuta 2015, ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (EaSI)

text:
                  12.6.2015

                  FI

                  Euroopan unionin virallinen lehti

                  L 147/19

            NEUVOSTON PÄÄTÖS (EU) 2015/900,
      annettu 8 päivänä kesäkuuta 2015,
      ETA:n sekakomiteassa Euroopan unionin puolesta esitettävästä kannasta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamiseen (EaSI)
      EUROOPAN UNIONIN NEUVOSTO, joka
      ottaa huomioon Euroopan unionin toiminnasta tehdyn sopimuksen ja erityisesti sen 46 artiklan d alakohdan, 149 artiklan, 153 artiklan 2 kohdan a alakohdan, 175 artiklan kolmannen kohdan ja 218 artiklan 9 kohdan,
      ottaa huomioon Euroopan talousalueesta tehdyn sopimuksen soveltamista koskevista yksityiskohtaisista säännöistä 28 päivänä marraskuuta 1994 annetun neuvoston asetuksen (EY) N:o 2894/94 (1) ja erityisesti sen 1 artiklan 3 kohdan,
      ottaa huomioon Euroopan komission ehdotuksen,
      sekä katsoo seuraavaa:

                  (1)

                  Sopimus Euroopan talousalueesta (2), jäljempänä ’ETA-sopimus’, tuli voimaan 1 päivänä tammikuuta 1994.

                  (2)

                  ETA-sopimuksen 98 artiklan mukaan ETA:n sekakomitea voi päättää muuttaa muun muassa ETA-sopimuksen pöytäkirjaa 31.

                  (3)

                  ETA-sopimuksen pöytäkirja 31 sisältää määräyksiä ja järjestelyjä, jotka koskevat yhteistyötä muilla kuin neljän vapauden alaan kuuluvilla erityisalueilla.

                  (4)

                  Euroopan parlamentin ja neuvoston asetus (EU) N:o 1296/2013 (3) otettiin osaksi ETA-sopimusta 27 päivänä kesäkuuta 2014 annetulla ETA:n sekakomitean päätöksellä N:o 151/2014 (4).

                  (5)

                  Norjan rajoitettu osallistuminen ohjelmaan olisi laajennettava kattamaan Progress-lohko.

                  (6)

                  ETA-sopimuksen pöytäkirjaa 31 olisi sen vuoksi muutettava, jotta tätä laajennettua yhteistyötä voitaisiin toteuttaa 1 päivästä tammikuuta 2015.

                  (7)

                  ETA:n sekakomiteassa esitettävän unionin kannan olisi sen vuoksi perustuttava tähän päätökseen liitettyyn päätösluonnokseen,

            ON HYVÄKSYNYT TÄMÄN PÄÄTÖKSEN:
      1 artikla
      ETA:n sekakomiteassa unionin puolesta esitettävä kanta yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 ehdotettuun muuttamiseen perustuu tähän päätökseen liitettyyn ETA:n sekakomitean päätösluonnokseen.
      2 artikla
      Tämä päätös tulee voimaan päivänä, jona se hyväksytään.

         Tehty Luxemburgissa 8 päivänä kesäkuuta 2015.

               Neuvoston puolesta

               Puheenjohtaja

            D. REIZNIECE-OZOLA

         (1)  EYVL L 305, 30.11.1994, s. 6.

         (2)  EYVL L 1, 3.1.1994, s. 3.

         (3)  Euroopan parlamentin ja neuvoston asetus (EU) N:o 1296/2013, annettu 11 päivänä joulukuuta 2013, työllisyyttä ja sosiaalista innovointia koskevasta Euroopan unionin ohjelmasta (”EaSI-ohjelma”) ja eurooppalaisen työllisyyttä ja sosiaalista osallisuutta koskevan Progress-mikrorahoitusjärjestelyn perustamisesta annetun päätöksen N:o 283/2010/EU muuttamisesta (EUVL L 347, 20.12.2013, s. 238).

         (4)  EUVL L 342, 27.11.2014, s. 61.

         LUONNOS
         ETA:N SEKAKOMITEAN PÄÄTÖS N:o …/2015,
         annettu …,
         yhteistyöstä muilla kuin neljän vapauden alaan kuuluvilla erityisalueilla tehdyn ETA-sopimuksen pöytäkirjan 31 muuttamisesta
         ETA:N SEKAKOMITEA, joka
         ottaa huomioon Euroopan talousalueesta tehdyn sopimuksen, jäljempänä ’ETA-sopimus’, ja erityisesti sen 86 ja 98 artiklan,
         sekä katsoo seuraavaa:

                     (1)

                     Työllisyyttä ja sosiaalista innovointia koskevasta Euroopan unionin ohjelmasta (”EaSI-ohjelma”) ja eurooppalaisen työllisyyttä ja sosiaalista osallisuutta koskevan Progress-mikrorahoitusjärjestelyn perustamisesta annetun päätöksen N:o 283/2010/EU muuttamisesta 11 päivänä joulukuuta 2013 annettu Euroopan parlamentin ja neuvoston asetus (EU) N:o 1296/2013 (1) otettiin osaksi ETA-sopimusta 27 päivänä kesäkuuta 2014 annetulla ETA:n sekakomitean päätöksellä N:o 151/2014 (2).

                     (2)

                     Norjan rajoitettu osallistuminen ohjelmaan olisi laajennettava kattamaan Progress-lohko.

                     (3)

                     ETA-sopimuksen pöytäkirjaa 31 olisi näin ollen muutettava, jotta tätä laajennettua yhteistyötä voitaisiin toteuttaa 1 päivästä tammikuuta 2015,

               ON HYVÄKSYNYT TÄMÄN PÄÄTÖKSEN:
         1 artikla
         Korvataan ETA-sopimuksen pöytäkirjassa 31 olevan 15 artiklan 8 kohdassa sanat ”EURES-lohko” sanoilla ”Progress- ja EURES-lohkot”.
         2 artikla
         Tämä päätös tulee voimaan sitä päivää seuraavana päivänä, jona viimeinen ETA-sopimuksen 103 artiklan 1 kohdan mukainen ilmoitus on tehty (*).
         Sitä sovelletaan 1 päivästä tammikuuta 2015.
         3 artikla
         Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.

            Tehty Brysselissä

                  ETA:n sekakomitean puolesta

                  Puheenjohtaja

                  ETA:n sekakomitean sihteerit

            (1)  EUVL L 347, 20.12.2013, s. 238.

            (2)  EUVL L 342, 27.11.2014, s. 61.

            (*)  [Valtiosäännön asettamista vaatimuksista ei ole ilmoitettu.] [Valtiosäännön asettamista vaatimuksista on ilmoitettu.]


Avis juridique important

|

31987D0070

87/70/ETY: Komission päätös, tehty 7 päivänä tammikuuta 1987, viljan neuvoa-antavan komitean perustamisesta

Virallinen lehti nro L 045 , 14/02/1987 s. 0001 - 0003 Suomenk. erityispainos Alue 3 Nide 22 s. 0137  Ruotsink. erityispainos Alue 3 Nide 22 s. 0137

KOMISSION PÄÄTÖS,tehty 7 päivänä tammikuuta 1987,viljan neuvoa-antavan komitean perustamisesta (87/70/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäkomission 18 päivänä heinäkuuta 1962 annetulla päätöksellä(1), sellaisena kuin se on viimeksi muutettuna päätöksellä 83/77/ETY(2), perustetaan viljan neuvoa-antava komitea,uusien jäsenvaltioiden yhteisöön liittymisen vuoksi on osoittautunut tarpeelliseksi lisätä paikkojen lukumäärää ja jakaa ne uudelleen; lisäksi on suotavaa mukauttaa menettely jäsenten korvaamisesta,säännöksiä viljan neuvoa-antavasta komiteasta on muutettu useita kertoja, ja niistä on tullut sen vuoksi vaikeasti sovellettavia; tämän vuoksi niistä olisi laadittava koonnelma,komissiolle on tärkeää kerätä ammatinharjoittajien ja kuluttajien mielipiteet ongelmista, joita on ilmennyt vilja-alan yhteisen markkinajärjestelyn toiminnan yhteydessä,kaikkien ammatinharjoittajien, joihin tämän yhteisen markkinajärjestelyn täytäntöönpano suoraan vaikuttaa, sekä kuluttajien olisi voitava osallistua komission pyytämien lausuntojen laatimiseen, jajäsenvaltioiden kyseiset ammattiyhdistykset sekä kuluttajaryhmittymät ovat perustaneet yhteisön tasolle järjestöjä, jotka voivat edustaa kaikkien jäsenvaltioiden asianomaisia ammatinharjoittajia,ON PÄÄTTÄNYT SEURAAVAA:1 artikla1. Perustetaan komission yhteyteen viljan neuvoa-antava komitea, jäljempänä "komitea".2. Komitea muodostuu seuraavien eturyhmien edustajista: maataloustuottajat, maatalousosuuskunnat, maataloustuote- ja elintarviketeollisuus, maataloustuotteiden kauppa, maatalous- ja elintarvikealan työntekijät sekä kuluttajat.2 artikla1. Komissio voi kuulla komiteaa kaikista ongelmista, jotka liittyvät vilja-alan yhteistä markkinajärjestelyä koskevien asetusten soveltamiseen, ja erityisesti toimenpiteistä, jotka sen on toteutettava näiden asetusten mukaisesti.2. Komitean puheenjohtaja voi ilmoittaa komissiolle, että on aiheellista kuulla komiteaa sen toimivaltaan kuuluvasta asiasta, josta sille ei ole esitetty lausuntopyyntöä. Hän tekee niin erityisesti jonkin edustettuna olevan eturyhmän pyynnöstä.3 artikla1. Komiteassa on 54 jäsentä.2. Paikat jaetaan seuraavasti:- 27 alan maataloustuottajille ja maatalousosuuskunnille,- 8 maataloustuotteita ja elintarvikkeita jalostavalle teollisuudelle, joista:- 1 myllyteollisuudelle ja maissia jalostavalle teollisuudelle,- 1 karkeita jauhoja valmistavalle teollisuudelle,- 1 mallastehtaille,- 1 panimoille,- 1 tärkkelystuotteita valmistavalle teollisuudelle,- 1 eläinten rehuja valmistavalle teollisuudelle,- 2 muulle viljoja käyttävälle teollisuudelle,- 7 viljan tukkukauppiaille, joista 1 viljojen varastoijille,- 6 maatalous- ja elintarviketyöntekijöille,- 6 kuluttajille.4 artikla1. Komissio nimittää komitean jäsenet yhteisön tasolle perustettujen, 1 artiklan 2 kohdassa mainittuja eturyhmiä parhaiten edustavien ja sellaisten ammattijärjestöjen ehdotuksesta, joiden toiminta liittyy vilja-alan yhteiseen markkinajärjestelyyn. Kuluttajien edustajat nimitetään kuitenkin kuluttajien neuvoa-antavan komitean ehdotuksesta.Kutakin täytettävää paikkaa varten nämä järjestöt ehdottavat eri maiden kansalaisista kahta ehdokasta.2. Komitean jäsenten toimikausi on kolme vuotta. Heidät voidaan nimittää uudeksi toimikaudeksi. Suoritetut tehtävät eivät oikeuta palkkioon.Kolmen vuoden toimikauden päätyttyä komitean jäsenet pysyvät toimissaan, kunnes heidän seuraajansa nimetään tai heidän toimikautensa uusitaan.Jos joku eroaa tehtävästään tai kuolee tai jos jäsentä ehdottanut järjestö pyytää hänen korvaamistaan, hänet korvataan 1 kohdassa määrättyä menettelyä noudattaen.3. Komissio julkaisee luettelon komitean jäsenistä tiedoksi Euroopan yhteisöjen virallisessa lehdessä.5 artikla1. Komitea valitsee komissiota kuultuaan puheenjohtajan kolmeksi vuodeksi.Puheenjohtaja valitaan ensimmäisessä äänestyksessä läsnä olevien jäsenten kahden kolmasosan enemmistöllä ja myöhemmissä äänestyksissä läsnä olevien jäsenten yksinkertaisella enemmistöllä. Jos äänet menevät tasan, komissio nimeää tilapäisen puheenjohtajan.2. Komitea valitsee kaksi varapuheenjohtajaa kolmeksi vuodeksi.Varapuheenjohtajat valitaan niiden eturyhmien edustajien keskuudesta, joihin puheenjohtaja ei kuulu.Valinta toimitetaan 1 kohdassa määrättyä menettelyä noudattaen.Komitea voi samaa menettelyä noudattaen valita muita jäseniä työvaliokuntaan. Tässä tapauksessa työvaliokunnassa on puheenjohtajan lisäksi enintään yksi edustaja kustakin komiteassa edustettuna olevasta eturyhmästä.Työvaliokunta valmistelee ja järjestää komitean työt.6 artikla1. Ainoastaan komission edustajat, komitean jäsenet tai heidän estyessään heidän sijaisensa sekä 3 ja 4 kohdan mukaisesti kutsutut henkilöt voivat osallistua kokouksiin tai olla niissä läsnä.2. Jos komitean jäsen on estynyt, järjestö tai järjestöt, joille on annettu paikka komiteassa, voivat nimetä sijaisen, joka on valittava komission ja kyseisen järjestön tai järjestöjen yhdessä vahvistamasta luettelosta. Tässä luettelossa olevien nimien lukumäärä on puolet kyseistä järjestöä tai kyseisiä järjestöjä edustavien jäsenten kokonaismäärästä. Tämä lukumäärä on vähintään yksi ja enintään kaksitoista.Komitean sihteeristölle on ilmoitettava sijaisen nimeämisestä vähintään seitsemän vuorokautta ennen kokousta.3. Sellaisen järjestön pyynnöstä, jolle on annettu yksi tai useampi paikka komiteassa, puheenjohtaja voi yhdessä komission yksiköiden kanssa kutsua järjestön pääsihteerin tai sihteeristön jäsenen osallistumaan komitean kokoukseen tarkkailijana.Tapauksessa, jossa pääsihteeri on estynyt, hän voi kuitenkin luovuttaa tarkkailijapaikkansa nimeämälleen toiselle henkilölle.Tarkkailijoilla ei ole puheoikeutta. Puheenjohtaja voi kuitenkin yhdessä komission yksiköiden kanssa antaa heille tämän oikeuden.4. Kun esityslistan aiheet ovat luonteeltaan hyvin teknisiä ja poikkeavat siten komitean tavallisesta työstä, puheenjohtaja voi sellaisen järjestön pyynnöstä, jolle on annettu yksi tai useampi paikka komiteassa, ja yhdessä komission yksiköiden kanssa kutsua yhden tai useamman asiantuntijan osallistumaan komitean työhön.Komissio voi omasta aloitteestaan kutsua kenet tahansa, jolla on erityistä asiantuntemusta jostakin esityslistaan merkitystä aiheesta, osallistumaan asiantuntijana komitean asioiden käsittelyyn.Asiantuntijat osallistuvat kuitenkin ainoastaan sen asian käsittelyyn, joka on syynä heidän läsnäoloonsa.7 artiklaKomitea voi yhdessä komission yksiköiden kanssa perustaa työryhmiä työnsä helpottamiseksi.8 artikla1. Komitea kokoontuu komission toimipaikassa tämän kutsusta. Työvaliokunta kokoontuu sen puheenjohtajan yhdessä komission kanssa esittämästä kutsusta.2. Komission asianomaisten yksiköiden edustajat osallistuvat komitean, työvaliokunnan sekä työryhmien kokouksiin.3. Komission yksiköt huolehtivat komitean, työvaliokunnan sekä työryhmien sihteeristön tehtävistä.9 artiklaKomitea käsittelee asioita, joista komissio on pyytänyt lausuntoa. Äänestäminen ei ole käytössä.Pyytäessään komitean lausuntoa komissio voi asettaa määräajan, jonka kuluessa lausunto on annettava.Komiteassa edustettuina olevien eturyhmien kannat ovat komissiolle toimitetussa kertomuksessa.Jos komitea hyväksyy pyydetyn lausunnon yksimielisesti, se laatii yhteiset johtopäätökset, jotka liitetään kertomukseen.Komissio antaa tulokset asioiden käsittelystä tiedoksi neuvostolle tai hallintokomiteoille viimeksi mainittujen pyynnöstä.10 artiklaRajoittamatta perustamissopimuksen 214 artiklan määräysten soveltamista, komitean jäsenet eivät saa ilmaista tietoja, jotka ovat tulleet heidän tietoonsa komitean tai työryhmien työssä, jos komissio ilmoittaa komitean jäsenille, että pyydetty lausunto tai esitetty asia on luonteeltaan luottamuksellinen.Tässä tapauksessa ainoastaan komitean jäsenet ja komission yksiköiden edustajat osallistuvat kokouksiin.11 artiklaKumotaan 18 päivänä heinäkuuta 1962 annettu komission päätös.12 artiklaTämä päätös tulee voimaan 1 päivänä tammikuuta 1987.Tehty Brysselissä 7 päivänä tammikuuta 1987.Komission puolestaFrans ANDRIESSENVarapuheenjohtaja(1) EYVL N:o 72, 8.8.1962, s. 2026/62(2) EYVL N:o L 51, 24.2.1983, s. 34


title: 2006/519/EY: Neuvoston päätös, tehty  24 päivänä heinäkuuta 2006 , Europolin työntekijöihin sovellettavien henkilöstösääntöjen liitteessä 6 olevan 35 artiklan muuttamisesta

text:
               26.7.2006

               FI

               Euroopan unionin virallinen lehti

               L 203/10

      NEUVOSTON PÄÄTÖS,
   tehty 24 päivänä heinäkuuta 2006,
   Europolin työntekijöihin sovellettavien henkilöstösääntöjen liitteessä 6 olevan 35 artiklan muuttamisesta
   (2006/519/EY)
   EUROOPAN UNIONIN NEUVOSTO, joka
   ottaa huomioon Europolin työntekijöihin sovellettavat henkilöstösäännöt, jotka on vahvistettu 3 päivänä joulukuuta 1998 annetulla neuvoston säädöksellä (1) sekä erityisesti eläkejärjestelmää koskevan liitteen 6,
   sekä katsoo, että liitteessä 6 olevan 35 artiklan 2 kohdassa tarkoitettu uudelleen arviointi on osoittautunut tarpeettomaksi ja että liitteessä 6 olevan 35 artiklan 1 kohdassa tarkoitettua menettelyä vakuutusmatemaattisten arvojen laskemiseksi on jatkettava,
   ON PÄÄTTÄNYT SEURAAVAA:
   1 artikla
   Kumotaan Europolin työntekijöihin sovellettavien henkilöstösääntöjen liitteessä 6 olevan 35 artiklan 2 ja 3 kohta 1 päivästä tammikuuta 2004.
   2 artikla
   Tämä päätös tulee voimaan päivänä, jona se tehdään, ja se julkaistaan Euroopan unionin virallisessa lehdessä.

      Tehty Brysselissä 24 päivänä heinäkuuta 2006.

            Neuvoston puolesta

            Puheenjohtaja

         K. RAJAMÄKI

      (1)  EYVL C 26, 30.1.1999, s. 23. Säädös sellaisena kuin se on viimeksi muutettuna 29 päivänä syyskuuta 2005 tehdyllä Europolin hallintoneuvoston päätöksellä (EUVL C 68, 21.3.2006, s. 1).


Avis juridique important

|

42002D0384

Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös, tehty 21 päivänä toukokuuta 2002, Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa tehdyn päätöksen 2001/934/EHTY muuttamisesta

Virallinen lehti nro L 137 , 25/05/2002 s. 0020 - 0021

Neuvostossa kokoontuneiden Euroopan hiili- ja teräsyhteisön jäsenvaltioiden hallitusten edustajien päätös,tehty 21 päivänä toukokuuta 2002,Kazakstaniin sovellettavista tietyistä toimenpiteistä tiettyjen EHTY:n perustamissopimuksessa tarkoitettujen terästuotteiden kaupassa tehdyn päätöksen 2001/934/EHTY muuttamisesta(2002/384/EHTY)NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT,yhteisymmärryksessä komission kanssa,OVAT PÄÄTTÄNEET SEURAAVAA:1 artiklaMuutetaan 19 päivänä joulukuuta 2001 tehty neuvostossa kokoontuneiden jäsenvaltioiden hallitusten edustajien päätös 2001/934/EHTY(1) seuraavasti:- korvataan 1 artiklassa sanonta "1 päivästä tammikuuta 2002 30 päivään kesäkuuta 2002" sanonnalla "1 päivästä tammikuuta 2002 31 päivään joulukuuta 2002",- korvataan liite II ohessa olevalla liitteellä.2 artiklaTämä päätös tulee voimaan päivänä, jona se julkaistaan Euroopan yhteisöjen virallisessa lehdessä.Tehty Brysselissä 21 päivänä toukokuuta 2002.PuheenjohtajaR. De Miguel(1) EYVL L 345, 29.12.2001, s. 78.LIITE"LIITE IIKIINTIÖT1. tammikuuta 2002 - 31. joulukuuta 2002>TAULUKON PAIKKA>"


Avis juridique important

|

32002D1130(01)

Euroopan parlamentin päätös, tehty 23 päivänä lokakuuta 2002, neuvoston arkaluonteisten turvallisuus- ja puolustuspolitiikan alan tietojen saamista Euroopan parlamentin tutustuttavaksi koskevan toimielinten välisen sopimuksen täytäntöönpanosta

Virallinen lehti nro C 298 , 30/11/2002 s. 0004 - 0005

Euroopan parlamentin päätös,tehty 23 päivänä lokakuuta 2002,neuvoston arkaluonteisten turvallisuus- ja puolustuspolitiikan alan tietojen saamista Euroopan parlamentin tutustuttavaksi koskevan toimielinten välisen sopimuksen täytäntöönpanosta(2002/C 298/02)EUROOPAN PARLAMENTTI, jokaottaa huomioon Euroopan parlamentin, neuvoston ja komission asiakirjojen saamisesta yleisön tutustuttavaksi 30 päivänä toukokuuta 2001 annetun Euroopan parlamentin ja neuvoston asetuksen (EY) N:o 1049/2001(1) 9 artiklan ja erityisesti sen 6 ja 7 kohdan,ottaa huomioon työjärjestyksen liitteessä VII olevan A osan 1 kohdan,ottaa huomioon puhemiehistön 28 päivänä marraskuuta 2001 Euroopan parlamentin asiakirjojen saamisesta yleisön tutustuttavaksi tekemän päätöksen(2) 20 artiklan,ottaa huomioon Euroopan parlamentin ja neuvoston välisen toimielinten sopimuksen neuvoston arkaluonteisten turvallisuus- ja puolustuspolitiikan alan tietojen saamisesta Euroopan parlamentin tutustuttavaksi(3),ottaa huomioon puhemiehistön ehdotuksen,ottaa huomioon turvallisuus- ja puolustuspolitiikan alan tiettyjen erittäin luottamuksellisten tietojen erityisluonteen ja niiden erityisen arkaluonteisen sisällön,ottaa huomioon, että neuvosto on velvollinen ilmoittamaan Euroopan parlamentille arkaluonteisten tietojen sisällön toimielinten sopimien määräysten mukaisesti,ottaa huomioon, että toimielinten välisessä sopimuksessa perustettuun erityisvaliokuntaan kuuluvien Euroopan parlamentin jäsenten on läpäistävä luotettavuusselvitys voidakseen tutustua arkaluonteisiin tietoihin tarpeellisuusperiaatteen mukaisesti,ottaa huomioon, että on tarpeen luoda erityismekanismit neuvostolta, jäsenvaltioilta, kolmansilta mailta ja kansainvälisiltä järjestöiltä peräisin olevien arkaluontoisten tietojen vastaanottoa, käsittelyä ja valvontaa varten,ON PÄÄTTÄNYT SEURAAVAA:1 artiklaTämän päätöksen tarkoituksena on hyväksyä tarvittavat lisätoimet neuvoston arkaluonteisten turvallisuus- ja puolustuspolitiikan alan tietojen saamista Euroopan parlamentin tutustuttavaksi koskevan toimielinten välisen sopimuksen täytäntöönpanemiseksi.2 artiklaNeuvosto käsittelee Euroopan parlamentin pyynnön saada tutustua neuvoston arkaluonteisiin tietoihin sääntöjään noudattaen. Kun pyydetyn asiakirjan laatijoita ovat toiset toimielimet, jäsenvaltiot, kolmannet maat tai kansainväliset järjestöt, asiakirjat annetaan tutustuttavaksi näiden suostumuksella.3 artiklaEuroopan parlamentin puhemies on vastuussa toimielinten välisen sopimuksen täytäntöönpanosta parlamentissa.Tätä varten puhemies toteuttaa kaikki tarvittavat toimet, jotta taataan suoraan neuvoston puheenjohtajalta tai korkeana edustajana toimivalta pääsihteeriltä taikka sellaisista arkaluonteisista asiakirjoista, joihin on tutustuttu neuvoston tiloissa, saatujen tietojen luottamuksellinen käsittely.4 artiklaKun Euroopan parlamentin puhemies tai ulkoasioiden, ihmisoikeuksien sekä yhteisen turvallisuuden ja puolustuspolitiikan valiokunnan puheenjohtaja pyytää neuvoston puheenjohtajaa tai korkeana edustajana toimivaa pääsihteeriä toimittamaan arkaluonteisia tietoja toimielinten välisellä sopimuksella perustetulle erityisvaliokunnalle, tiedot toimitetaan mahdollisimman pian. Euroopan parlamentti järjestää huoneen, joka on tarkoitettu erityisesti tätä varten. Huoneen valinta tehdään varmistaen, että turvallisuus on vastaavalla tasolla kuin tällaisten kokousten järjestämisestä on määrätty neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY(4).5 artiklaTiedotuskokous, jossa puhetta johtaa Euroopan parlamentin puhemies tai ulkoasioiden, ihmisoikeuksien sekä yhteisen turvallisuuden ja puolustuspolitiikan valiokunnan puheenjohtaja, järjestetään suljetuin ovin.Puheenjohtajakokouksen nimeämien neljän jäsenen lisäksi kokoushuoneeseen pääsevät vain virkamiehet, jotka tehtäviensä tai yksikön tarpeiden vuoksi ovat läpikäyneet luotettavuusselvityksen ja jotka on valtuutettu pääsemään sisälle huoneeseen tarpeellisuusperiaate huomioon ottaen.6 artiklaKun Euroopan parlamentin puhemies tai ulkoasioiden, ihmisoikeuksien sekä yhteisen turvallisuuden ja puolustuspolitiikan valiokunnan puheenjohtaja päättää pyytää saada tutustua arkaluonteisia tietoja sisältäviin asiakirjoihin, tämä tapahtuu neuvoston tiloissa toimielinten välisen sopimuksen 3.3 kohdan mukaisesti.Paikan päällä voi tutustua asiakirjasta saatavilla olevaan versioon/oleviin versioihin.7 artiklaParlamentin jäsenet, joiden on määrä osallistua tiedotuskokouksiin tai tutustua arkaluonteisiin asiakirjoihin, käyvät läpi saman luotettavuusselvitysmenettelyn kuin neuvoston ja komission jäsenet. Tätä varten Euroopan parlamentin puhemies kääntyy kansallisten toimivaltaisten viranomaisten puoleen tarvittavien toimenpiteiden toteuttamiseksi.8 artiklaVirkamiehet, joiden on määrä tutustua arkaluonteisiin tietoihin, käyvät läpi luotettavuusselvityksen muiden toimielinten vahvistamien sääntöjen mukaisesti. Tällä tavoin seulotut virkamiehet kutsutaan tarpeellisuusperiaate huomioon ottaen edellä mainittuihin tiedotuskokouksiin tai kokouksissa käsitellyt asiat annetaan heille tiedoksi. Pääsihteeri myöntää valtuutuksen jäsenvaltioiden kansallisten toimivaltaisten viranomaisten luotettavuusselvityksen perusteella saatuaan näiden lausunnon.9 artiklaNäissä kokouksissa saatuja tietoja tai asiakirjoihin neuvoston tiloissa tutustumisen yhteydessä saatuja tietoja ei saa luovuttaa, toimittaa eteenpäin tai jäljentää kokonaan tai osittain missään muodossa. Neuvoston antamien arkaluonteisten tietojen tallentaminen on myös kielletty.10 artiklaPuheenjohtajakokouksen nimeämiä parlamentin jäseniä, joilla on oikeus tutustua arkaluonteisiin tietoihin, koskee salassapitovelvollisuus. Tätä velvollisuutta rikkovat jäsenet korvataan erityisvaliokunnassa puheenjohtajakokouksen nimeämällä toisella jäsenellä. Suljetuin ovin kokoontuva puheenjohtajakokous voi kuulla rikkomuksen tehnyttä jäsentä ennen hänen erottamistaan erityisvaliokunnasta. Erityisvaliokunnasta erottamisen lisäksi tietojen vuotamisesta vastaavaan jäseneen voidaan tarvittaessa kohdistaa oikeustoimia voimassa olevan lainsäädännön mukaisesti.11 artiklaVirkamiehiä, jotka ovat läpikäyneet asianmukaisen luotettavuusselvityksen ja joiden on määrä tutustua arkaluonteisiin tietoihin tarpeellisuusperiaatteen mukaisesti, koskee salassapitovelvollisuus. Kaikki tätä sääntöä rikkovat virkamiehet alistetaan parlamentin puhemiehen alaisuudessa toteutettavaan tutkintaan ja heihin sovelletaan tarvittaessa kurinpitomenettelyä henkilöstösääntöjen mukaisesti. Oikeustoimiin ryhdyttäessä puhemies toteuttaa kaikki tarvittavat toimet, jotta toimivaltaiset kansalliset viranomaiset voivat aloittaa asianmukaiset menettelyt.12 artiklaPuhemiehistö on toimivaltainen tekemään mahdollisia mukautuksia, muutoksia tai tulkintoja, jotka ovat tarpeellisia tämän päätöksen soveltamiseksi.13 artiklaTämä päätös liitetään Euroopan parlamentin työjärjestykseen, ja se tulee voimaan päivänä, jona se julkaistaan Euroopan yhteisöjen virallisessa lehdessä.Euroopan parlamentin puolestaPuhemies>PIC FILE= "C_2002298FI.000501.TIF">(1) EYVL L 145, 31.5.2001, s. 43.(2) EYVL C 374, 29.12.2001, s. 1.(3) EYVL C 298, 30.11.2002.(4) EYVL L 101, 11.4.2001, s. 1.


title: Europolin johtajan päätös, annettu 29 päivänä maaliskuuta 2016, Europolin henkilökunnalle maksettavista palkoista ja palkkioista Europolille maksettavaa veroa koskevien Europolin säätämien edellytysten ja menettelyjen hyväksymisestä 16 päivänä marraskuuta 1999 annetun Europolin hallintoneuvoston päätöksen täytäntöönpanosta

text:
               4.8.2016

               FI

               Euroopan unionin virallinen lehti

               C 282/3

         EUROPOLIN JOHTAJAN PÄÄTÖS,
   annettu 29 päivänä maaliskuuta 2016,
   Europolin henkilökunnalle maksettavista palkoista ja palkkioista Europolille maksettavaa veroa koskevien Europolin säätämien edellytysten ja menettelyjen hyväksymisestä 16 päivänä marraskuuta 1999 annetun Europolin hallintoneuvoston päätöksen täytäntöönpanosta
   (2016/C 282/03)
   EUROPOLIN JOHTAJA
   ottaa huomioon Euroopan poliisiviraston (Europol) perustamisesta 6 päivänä huhtikuuta 2009 annetun neuvoston päätöksen (1), jäljempänä ’Europol-päätös’ ja erityisesti sen 57 artiklan 5 kohdan, 62 artiklan ja 63 artiklan,
   ottaa huomioon Euroopan unionista tehdyn sopimuksen K.3 artiklan ja Europol-yleissopimuksen 41 artiklan 3 kohdan perusteella tehdyn Europolin, sen elinten jäsenten sekä Europolin apulaisjohtajien ja työntekijöiden erioikeuksia ja vapauksia koskevan pöytäkirjan (2) ja erityisesti sen 10 artiklan,
   ottaa huomioon Europolin hallintoneuvoston 16 päivänä marraskuuta 1999 antaman päätöksen (3) Europolin säätämien edellytysten ja menettelyjen hyväksymisestä, jotka koskevat Europolin henkilökunnalle maksettavista palkoista ja palkkioista Europolille maksettavaa veroa,
   sekä sen, että

               1.

               Europol-päätöksen 57 artiklan 5 kohdan mukaan Europolin henkilöstösääntöjä (4) ja muita asiaankuuluvia säädöksiä sovelletaan edelleen niihin henkilöstön jäseniin, joita ei oteta palvelukseen Europol-päätöksen 57 artiklan 2 kohdan mukaisesti.

               2.

               Europol-päätöksen 57 artiklan 5 kohdassa säädetään, että Europolin henkilöstöön sovelletaan Europolin henkilöstösääntöjen 5 luvusta poiketen palkkojen vuosittaista mukauttamisprosenttia, josta neuvosto päättää Euroopan unionin virkamiehiin sovellettavien henkilöstösääntöjen (5) 65 artiklan mukaisesti.

               3.

               Europol-päätöksen 57 artiklan 5 kohtaa sovelletaan ainoastaan osaan henkilöstön palkoista Europolin henkilöstösääntöjen 5 luvun (43–55 artikla) mukaisesti, eikä se koske Europolin henkilöstösääntöjen nojalla Europolin henkilökunnalle maksettavista palkoista ja palkkioista Europolille maksettavaa veroa.

               4.

               Ottaen huomioon Europol-päätöksen 57 artiklan 5 kohdan mukaisen muutetun käytännön, joka koskee palkkojen mukauttamista, edellä mainitun 16 päivänä marraskuuta 1999 annetun hallintoneuvoston päätöksen liitteen 3 a artiklassa johtajalle annetaan valtuudet mukauttaa 1 päivästä heinäkuuta 2010 alkaen ja sen jälkeen vuosittain kyseisen liitteen 4 artiklassa mainitut summat Europol-päätöksen 57 artiklan 5 kohdan nojalla sovellettavan prosenttiluvun mukaisesti.

               5.

               Europol toteutti Europol-päätöksen 57 artiklan 5 kohdassa säädetyn palkkojen vuosittaisen mukauttamisen takautuvasti 1 päivästä heinäkuuta 2011 alkaen (6) Euroopan parlamentin ja neuvoston asetuksessa (EU) N:o 422/2014, annettu 16 päivänä huhtikuuta 2014, Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 1 päivästä heinäkuuta 2011 (7) säädettyjen lukujen mukaisesti.

               6.

               Europol toteutti Europol-päätöksen 57 artiklan 5 kohdassa säädetyn palkkojen vuosittaisen mukauttamisen takautuvasti 1 päivästä heinäkuuta 2012 alkaen (8) Euroopan parlamentin ja neuvoston asetuksessa (EU) N:o 423/2014, annettu 16 päivänä huhtikuuta 2014, Euroopan unionin virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2012 (9) esitettyjen lukujen mukaisesti.

               7.

               Europol toteutti Europol-päätöksen 57 artiklan 5 kohdassa säädetyn palkkojen vuosittaisen mukauttamisen takautuvasti 1 päivästä heinäkuuta 2013 alkaen (10) neuvoston asetuksessa (EU) N:o 1416/2013, annettu 17 päivänä joulukuuta 2013, Euroopan unionin virkamiesten ja muun henkilöstön palkkoihin ja eläkkeisiin sovellettavien korjauskertoimien mukauttamisesta 1 päivästä heinäkuuta 2013 (11) esitettyjen lukujen mukaisesti.

               8.

               Europol toteutti Europol-päätöksen 57 artiklan 5 kohdassa säädetyn palkkojen vuosittaisen mukauttamisen takautuvasti 1 päivästä heinäkuuta 2014 alkaen Euroopan unionin virkamiesten ja muun henkilöstön palkkoihin ja eläkkeisiin sovellettaviin korjauskertoimiin 12 päivänä joulukuuta 2014 tehdyssä vuotuisessa päivityksessä (12) esitettyjen lukujen mukaisesti.

               9.

               Europolin henkilöstösääntöjen nojalla Europolin henkilöstöön sovellettavaa veroprosenttia on muutettava, jotta se vastaisi Europol-päätöksen 57 artiklan 5 kohdan nojalla tehtyä palkkojen mukauttamista, ja

         ON PÄÄTTÄNYT SEURAAVAA:
   1 artikla
   Heinäkuun 1 päivästä 2011 alkaen

               —

               sovelletaan Europolin hallintoneuvoston 16 päivänä marraskuuta 1999 antaman päätöksen, sellaisena kuin se on saatettuna ajan tasalle 16 päivänä marraskuuta 1999 annetun Europolin hallintoneuvoston päätöksen täytäntöönpanosta 18 päivänä huhtikuuta 2014 annetulla Europolin johtajan päätöksellä (13), liitteen 4 artiklassa mainittuja lukuja.

         2 artikla
   Heinäkuun 1 päivästä 2012 alkaen

               —

               muutetaan 16 päivänä marraskuuta 1999 annetun Europolin hallintoneuvoston päätöksen liitteen 4 artiklan ensimmäisessä lauseessa mainittu summa 121,45 euroksi

               —

               muutetaan 16 päivänä marraskuuta 1999 annetun Europolin hallintoneuvoston päätöksen liitteen 4 artiklaan sisältyvässä taulukossa esitetyt euromääräiset summat seuraavasti:

                           —

                           8 prosenttia 122,42 – 2 156,39 euron summissa

                           —

                           10 prosenttia 2 156,40 – 2 970,10 euron summissa

                           —

                           12,5 prosenttia 2 970,11 – 3 403,88 euron summissa

                           —

                           15 prosenttia 3 403,89 – 3 865,63 euron summissa

                           —

                           17,5 prosenttia 3 865,64 – 4 299,45 euron summissa

                           —

                           20 prosenttia 4 299,46 – 4 719,95 euron summissa

                           —

                           22,5 prosenttia 4 719,96 – 5 153,75 euron summissa

                           —

                           25 prosenttia 5 153,76 – 5 574,25 euron summissa

                           —

                           27,5 prosenttia 5 574,26 – 6 008,04 euron summissa

                           —

                           30 prosenttia 6 008,05 – 6 428,55 euron summissa

                           —

                           32,5 prosenttia 6 428,56 – 6 862,35 euron summissa

                           —

                           35 prosenttia 6 862,36 – 7 283,52 euron summissa

                           —

                           40 prosenttia 7 283,53 – 7 717,35 euron summissa

                           —

                           45 prosenttia yli 7 717,36 euron summissa.

         3 artikla
   Tämä päätös julkaistaan Euroopan unionin virallisessa lehdessä.
   4 artikla
   Tämä päätös tulee voimaan sitä päivää seuraavana päivänä, jona johtaja hyväksyy päätöksen.

      Tehty Haagissa 29 päivänä maaliskuuta 2016.

         Rob WAINWRIGHT

            Europolin johtaja

      (1)  EUVL L 121, 15.5.2009, s. 37.

      (2)  EYVL C 221, 19.7.1997, s. 2.

      (3)  EYVL C 65, 28.2.2001, s. 6.

      (4)  Neuvoston säädös, annettu 3 päivänä joulukuuta 1998, Europolin henkilöstösäännöt (EYVL C 26, 30.1.1999, s. 23).

      (5)  Neuvoston asetus (ETY, Euratom, EHTY) N:o 259/68 (EYVL L 56, 4.3.1968, s. 1)

      (6)  Ilmoitus Europolin henkilöstösääntöjen nojalla Europolin henkilöstöön sovellettavien peruspalkkojen ja palkkioiden mukauttamisesta 1. heinäkuuta 2011, 1. heinäkuuta 2012, 1. heinäkuuta 2013 ja 1. heinäkuuta 2014 alkaen neuvoston päätöksen 57 artiklan 5 kohdan mukaisesti (EUVL C 282, 4.8.2016, s. 6).

      (7)  EUVL L 129, 30.4.2014, s. 5.

      (8)  Ks. alaviite 6.

      (9)  EUVL L 129, 30.4.2014, s. 12.

      (10)  Ks. alaviite 6.

      (11)  EUVL L 353, 28.12.2013, s. 24.

      (12)  EUVL C 444, 12.12.2014, s. 10.

      (13)  EUVL C 211, 5.7.2014, s. 13.


title: Neuvoston päätös (EU) 2015/1988, annettu 22 päivänä lokakuuta 2015, Euroopan unionin ja Euroopan atomienergiayhteisön sekä Kosovon välisen vakautus- ja assosiaatiosopimuksen allekirjoittamisesta unionin puolesta

text:
               6.11.2015

               FI

               Euroopan unionin virallinen lehti

               L 290/4

         NEUVOSTON PÄÄTÖS (EU) 2015/1988,
   annettu 22 päivänä lokakuuta 2015,
   Euroopan unionin ja Euroopan atomienergiayhteisön sekä Kosovon (1) välisen vakautus- ja assosiaatiosopimuksen allekirjoittamisesta unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 37 artiklan yhdessä sen 31 artiklan 1 kohdan kanssa,
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 5 kohdan ja 8 kohdan toisen alakohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto antoi 21 päivänä kesäkuuta 2013 komissiolle luvan aloittaa Kosovon kanssa neuvottelut vakautus- ja assosiaatiosopimuksesta, jäljempänä ’sopimus’. Neuvottelut saatiin menestyksekkäästi päätökseen, kun sopimus parafoitiin 25 päivänä heinäkuuta 2014.

               (2)

               Unionilla ja Kosovolla on vahvat siteet ja yhteiset arvot, ja ne haluavat vahvistaa näitä siteitä ja solmia vastavuoroisuuteen ja yhteisiin etuihin perustuvat läheiset ja kestävät suhteet, joiden avulla Kosovo voi edelleen vahvistaa ja laajentaa suhteitaan unioniin.

               (3)

               Ensimmäiseen sopimukseen suhteiden normalisointia koskevista periaatteista päästiin EU:n edistämässä vuoropuhelussa 19 päivänä huhtikuuta 2013.

               (4)

               Sopimuksessa määrätään unionin ja Kosovon välisestä assosiaatiosta, joka käsittää vastavuoroisia oikeuksia ja velvollisuuksia, yhteistä toimintaa ja erityisiä menettelyjä. Se sisältää myös määräyksiä, jotka kuuluvat Euroopan unionista tehdyn sopimuksen unionin yhteistä ulko- ja turvallisuuspolitiikkaa koskevan V osaston 2 luvun soveltamisalaan. Sopimuksen allekirjoittamista koskevan päätöksen olisi siksi perustuttava oikeusperustaan, jossa säädetään sellaisen assosiaation perustamisesta, jonka puitteissa unioni voi tehdä sitoumuksia kaikilla perussopimusten kattamilla aloilla, sekä oikeusperustaan, joka koskee Euroopan unionista tehdyn sopimuksen V osaston 2 luvun soveltamisalaan kuuluvia sopimuksia.

               (5)

               Tämän sopimuksen toisena osapuolena on yksinomaan EU. Unionin tämän sopimuksen nojalla tekemät sitoumukset ja toteuttama yhteistyö koskevat ainoastaan EU:n säännöstön tai nykyisten unionin politiikan alojen kattamia aloja. Sopimuksen, jonka toisena osapuolena on siten yksinomaan EU, allekirjoittaminen ja tekeminen ei rajoita sellaisten muiden vastaavien sopimusten luonnetta ja soveltamisalaa, joista neuvotellaan tulevaisuudessa. Se ei myöskään rajoita EU:n toimielimille perussopimuksissa annettua toimivaltaa eikä EU:n toimielinten ja jäsenvaltioiden kantoja toimivaltaa koskevissa kysymyksissä. Sopimuksessa määrätään laajasta yhteistyöstä eri politiikan aloilla, myös oikeus- ja sisäasioissa.

               (6)

               Sopimuksen allekirjoittaminen ei vaikuta Kosovon asemaa koskeviin jäsenvaltioiden kantoihin, joista ne päättävät kansallisen käytäntönsä ja kansainvälisen oikeuden mukaisesti.

               (7)

               Lisäksi mikään tässä päätöksessä tai sopimuksessa käytetty termi, sanamuoto tai määritelmä taikka sopimuksen allekirjoittamiseksi tarvittavan oikeusperustan käyttö ei merkitse sitä, että unioni tunnustaisi Kosovon itsenäiseksi valtioksi, eikä sitä, että yksittäiset jäsenvaltiot tunnustaisivat Kosovon itsenäiseksi valtioksi, jos ne eivät ole sitä aiemmin tehneet. Sopimuksen allekirjoittamishetkellä on aiheellista antaa asiaa koskeva unionin julistus.

               (8)

               Sopimuksen allekirjoittamiseen Euroopan atomienergiayhteisön toimivaltaan kuuluvien asioiden osalta sovelletaan erillistä menettelyä.

               (9)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Euroopan atomienergiayhteisön sekä Kosovon vakautus- ja assosiaatiosopimuksen allekirjoittaminen unionin puolesta Euroopan unionista tehdyn sopimuksen ja Euroopan unionin toiminnasta tehdyn sopimuksen soveltamisalaan kuuluvien osien osalta sillä varauksella, että sopimuksen tekeminen saatetaan päätökseen myöhemmin (2).
   2 artikla
   Hyväksytään unionin puolesta tähän päätökseen liitetty unionin julistus.
   3 artikla
   Tämä päätös ei vaikuta Kosovon asemaa koskeviin jäsenvaltioiden ja unionin kantoihin.
   4 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä lokakuuta 2015.

            Neuvoston puolesta

            Puheenjohtaja

         F. ETGEN

      (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.

      (2)  Sopimuksen teksti julkaistaan yhdessä sen tekemistä koskevan päätöksen kanssa.

      Unionin puolesta annettu julistus

         ”Vakaus- ja assosiaatiosopimuksen allekirjoittamista koskeva päätös sillä varauksella, että sopimuksen tekeminen saatetaan päätökseen myöhemmin, sen oikeusperusta mukaan lukien, ei vaikuta jäsenvaltioiden asemaa koskeviin kantoihin eikä se merkitse sitä, että unioni tunnustaisi Kosovon (1) itsenäiseksi valtioksi, eikä sitä, että yksittäiset jäsenvaltiot tunnustaisivat tämän, jos ne eivät ole sitä aiemmin tehneet.”

         (1)  Tämä nimitys ei vaikuta asemaa koskeviin kantoihin, ja se on YK:n turvallisuusneuvoston päätöslauselman 1244/1999 ja Kansainvälisen tuomioistuimen Kosovon itsenäisyysjulistuksesta antaman lausunnon mukainen.


title: 2014/694/EU: Neuvoston päätös, annettu 29 päivänä syyskuuta 2014 , alueiden komitean kolmen ranskalaisen jäsenen ja kahden ranskalaisen varajäsenen nimeämisestä

text:
               3.10.2014

               FI

               Euroopan unionin virallinen lehti

               L 289/22

         NEUVOSTON PÄÄTÖS,
   annettu 29 päivänä syyskuuta 2014,
   alueiden komitean kolmen ranskalaisen jäsenen ja kahden ranskalaisen varajäsenen nimeämisestä

      (2014/694/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Ranskan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Kolme alueiden komitean jäsenen paikkaa on vapautunut Bruno BOURG-BROCin, Michel DELEBARREn ja Jean-Louis JOSEPHin toimikauden päätyttyä.

               (3)

               Kaksi varajäsenen paikkaa on vapautunut Jean-Michel DACLINin ja Claudine LEDOUX'n toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Bruno BOURG-BROC, Conseiller municipal de Châlons-en-Champagne (nimeämisperusteen muutos)

                           —

                           Michel DELEBARRE, Conseiller municipal de Dunkerque (nimeämisperusteen muutos)

                           —

                           Françoise MESNARD, Maire de Saint-Jean d'Angély

                     ja

               b)

               varajäseniksi:

                           —

                           Karine DOGNIN-SAUZE, Adjointe au Maire de Lyon

                           —

                           Dominique LEVEQUE, Maire d'Aÿ.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 29 päivänä syyskuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2014/719/YUTP: Poliittisten ja turvallisuusasioiden komitean päätös EUTM MALI/3/2014, annettu 9 päivänä lokakuuta 2014 , EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen EUTM MALI/1/2014 kumoamisesta

text:
               18.10.2014

               FI

               Euroopan unionin virallinen lehti

               L 300/49

         POLIITTISTEN JA TURVALLISUUSASIOIDEN KOMITEAN PÄÄTÖS EUTM MALI/3/2014,
   annettu 9 päivänä lokakuuta 2014,
   EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) ja päätöksen EUTM MALI/1/2014 kumoamisesta

      (2014/719/YUTP)

   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan,
   ottaa huomioon Malin asevoimien kouluttamiseen osallistumista koskevasta Euroopan unionin sotilasoperaatiosta, EUTM Mali, 17 päivänä tammikuuta 2013 annetun neuvoston päätöksen 2013/34/YUTP (1) ja erityisesti sen 5 artiklan,
   sekä katsoo seuraavaa:

               (1)

               Päätöksen 2013/34/YUTP 5 artiklan 1 kohdan nojalla neuvosto on valtuuttanut Euroopan unionista tehdyn sopimuksen 38 artiklan mukaisesti poliittisten ja turvallisuusasioiden komitean (PTK) tekemään EUTM Malin poliittista valvontaa ja strategista johtoa koskevat asiaankuuluvat päätökset, mukaan lukien myöhemmät päätökset EU:n operaation komentajan nimittämisestä.

               (2)

               PTK hyväksyi 18 päivänä maaliskuuta 2014 päätöksen EUTM MALI/1/2014 (2) prikaatikenraali Marc RUDKIEWICZin nimittämisestä EUTM Malin EU:n operaation komentajaksi.

               (3)

               Espanja ehdotti 26 päivänä syyskuuta 2014, että EUTM Malin uudeksi EU:n operaation komentajaksi nimitettäisiin prikaatikenraali Alfonso GARCÍA-VAQUERO PRADAL prikaatikenraali Marc RUDKIEWICZin seuraajaksi.

               (4)

               Euroopan unionin sotilaskomitea suositti 30 päivänä syyskuuta 2014, että poliittisten ja turvallisuusasioiden komitea nimittää prikaatikenraali Alfonso GARCÍA-VAQUERO PRADALin prikaatikenraali Marc RUDKIEWICZin seuraajaksi EUTM Mali EU:n operaation komentajana.

               (5)

               Päätös EUTM MALI/1/2014 olisi kumottava.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyssä, Tanskan asemasta tehdyssä pöytäkirjassa N:o 22 olevan 5 artiklan mukaisesti Tanska ei osallistu niiden unionin päätösten ja toimien valmisteluun ja täytäntöönpanoon, joilla on merkitystä puolustuksen alalla,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään prikaatikenraali Alfonso GARCÍA-VAQUERO PRADAL EU:n operaation komentajaksi Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) 24 päivästä lokakuuta 2014.
   2 artikla
   Kumotaan päätös EUTM MALI/1/2014.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 9 päivänä lokakuuta 2014.

            Poliittisten ja turvallisuusasioiden komitean puolesta

            Puheenjohtaja

         W. STEVENS

      (1)  EUVL L 14, 18.1.2013, s. 19.

      (2)  Poliittisten ja turvallisuusasioiden komitean päätös EUTM Mali/1/2014, annettu 18 päivänä maaliskuuta 2014, EU:n operaation komentajan nimittämisestä Malin asevoimien kouluttamiseen osallistumista koskevaan Euroopan unionin sotilasoperaatioon (EUTM Mali) (EUVL L 95, 29.3.2014, s. 30).